Press Online :: Društvo :: VOZAČI, PRIPREMITE SE ZA JOŠ JEDAN TROŠAK Ovo pravilo važi od danas i evo koliko će to da vas košta\nIako ovo pravilo važi ako se na kolovozu nalaze sneg, led ili poledica, stručnjaci kažu da ne bi trebalo mnogo da odlažete sa zamenom, jer prvo, sneg može da iznenadi, a drugo, zimska guma je neophodna i kada je hladno, nebitno da li snega ima.\nOsim što se vožnjom sa letnjim gumama tokom zime rizikuje bezbednost učesnika u saobraćaju, postoji i opasnost od kazni.\nZimska guma važna i zbog hladnoće, ne samo snega\n- Zimski pneumatik je važan, ne samo kad je sneg, već i kada je hladno. Ako temperatura vazduha padne ispod 7 stepeni, letnje gume gube svoja svojstva, znatno lakše proklizavaju i imaju duži zaustavni put. Takođe, podloga često bude znatno hladnija od vazduha, što ima svoj uticaj - objasnio je Damir Okanović, direktor Komiteta za bezbednost saobraćaja.\nU tom smislu, bolje je montirati zimske gume na vreme, a vozač koji je opremio svoj auto, neće morati da brine ako tokom noći padne sneg, kaže naš sagovornik.\nIzbegavajte univerzalne gume\nPrema rečima vulkanizera, srpski vozači najčešće kupuju jeftinije gume, a za "punta", koji im je najčešća "mušterija", nova zimska guma košta 4.000 dinara, i balansiranje točka još 240. Tako da će vas, ukoliko kupujete novi set za ovaj model vozila, to koštati 16.960 dinara.\nMontaža i demontaža pneumatika koje već imate, u ovom servisu koštaće vas 440 dinara po jednom točku, što takođe važi za modele automobila slične "puntu".\nU drugom servisu rekli su da se gume standardnih dimenzija kod njih prodaju za oko 5.000 do 6.000 dinara.\n- Za novembar je pretoplo, pa vozači nisu hteli da troše zimske gume, prerano ih montirajući, makar i po cenu da kasnije upadnu u gužvu - rekli su u vulkanizerskoj radnji u centru Beograda.\nPo njihovim rečima, cene novih pneumatika kreću se između 4.300 dinara za "punta", do 500 evra, za ekskluzivnije automobile.\n- Montaža, demontaža i balansiranje košta 500 dinara po točku za manje automobile, dok za džipove to može da iznosi i 900-1.000 dinara.\nDakle, saobraćajni policajac može da vas kazni ako nemate zimske gume na vozilu samo ako je pao sneg, ali to ne znači da je bezbedno voziti sa letnjim gumama.\nDubina gazećeg sloja na pneumaticima za zimsku upotrebu, odnosno šara, ne sme biti manja od četiri milimetra, a ne smeju se postavljati pneumatici sa klinovima.\nS druge strane, vožnja sa letnjim gumama po snegu ne samo da vas izlaže kazni, već i nesigurnosti za volanom.\nKo izazove udes ili učestvuje u udesu a nema zimske pneumatike, može da dobije i do 45 dana zatvora, dok se novčana kazna kreće od 6.000 do 20.000 dinara za fizička lica, a za pravna lica od 100.000 do 800.000 dinara.


Лутовац: Вучић да не потпише измене Закона о водама\nHomePolitikaLutovac: Vučić da ne potpiše izmene Zakona o vodama\nBEOGRAD: Predsednik Demokratske stranke Zoran Lutovac izjavio je danas da su izmene i dopune Zakona o vodama protivustavne i pozvao predsednika Republike Aleksandra Vučića da ga ne potpiše.\nLutovac je na konferenciji za novinare ocenio da se zakon usvaja za dobrobit pojedinaca, a ne zajednice kao i da predstavlja „instrument za uzurpaciju javnog dobra“ i „ostvarivanje privilegija onih koji su bliski sa vlastima“.\nOn traži i da inicijatori zakona snose političku odgovornost, a Ustavni sud proceni njegovu ustavnost.\nPotpredsednik gradskog odbora DS u Beogradu Filip Tatalović rekao je da izmene zakona predviđaju da svi objekti koji se nalaze na vodnim površinama na dan stupanja zakona na snagu mogu biti izdati u zakup direktnom pogodbom, tvrdeći da ima na stotine nelegalno postavljenih splavova.\nOn je ocenio da su izmene zakona o vodama u suprotnosti i sa zakonom o javnoj svojini.\nLutovac je odgovarajući na pitanja novinara u vezi sa izbornim uslovima i otvaranju javnog servisa za opoziciju u jutarnjem programu, rekao da je to sitan korak i da je bitnije da uređivačka politika bude takva da omogući blagovremeno i tačno informisanje, a ne da li će se neko iz opizicije u programu pojaviti sa nekim iz vlasti.\nOlimpijac iz Ugande nestao u Japanu


Šešelj traži oslobadjanje Zvonka Mihajlovića\nPredsednik Srpske radikalne stranke (SRS) Vojislav Šešelj pozvao je danas Vladu Srbije da hitno zatraži oslobadjanje člana SRS-a Zvonka Mihajlovića, koga je kosovska policija uhapsila u Štrpcu, ili da primeni mere odmazde prema kosovskim političarima.\nŠešelj je na konferenciji za novinare u sedištu stranke pozvao Vladu Srbije da održi hitnu sednicu, a premijera Aleksandra Vučića da se tim povodom obrati javnosti.\n„Jutros posle šest časova, više od 20 pripadnika policija albanskih separatističkih i terorističkih vlasti, upalo je bez upozorenja u Mihajlovićevu kuću. Izvršili su premetačinu, a njega su odveli u Uroševac gde ga policija saslušava“, kazao je Šešelj.\nPrema njegovim rečima, SRS ovim putem alarmira srpsku javnost, zabrinuta za život Zvonka Mihajlovića.\n„Mi se plašimo da je on samo prvi od Srba koji će biti uhapšeni. Tražim od Vlade da hitno pokuša mirnim putem da izdejstvuje njegovo oslobadjanje. U suprotnom da naloži hapšenja svih nosilaca javnih funkcija, separatista sa KiM, koji udju na teritoriju Srbije“, rekao je Šešelj.\nOn je ocenio da izbori ne mogu biti regularni ukoliko se usred kampanje hapse kandidati za narodne poslanike.\nGovoreći o rejtingu stranke nakon oslobadjajuće presude u Haškom tribunalu, Šešelj je kazao da SRS trenutno ima podršku oko 25 odsto gradjana i da postoji „ne baš snažna nada“ da već na ovim izborima dobiju više glasova od SNS-a.\n„Narod je došao u takvo stanje da nema za koga drugog da glasa, nego za SRS. Ovaj režim nema način da izadje iz krize“, kazao je Šešelj i demantovao tvrdnje predstavnika Srpske napredne stranke (SNS) da su se sve stranke u Srbiji udružile protiv Aleksandra Vučića.\nKako je ocenio, Vučiću je vlast uvek bila najvažnija, zbog čega se i odrekao nacionalističkog programa i promenio politiku za 180 stepeni.\n„Sve je to Vučić uradio samo da bi došao na vlast, a sada kada je na vlasti ne zna šta da radi. Za razliku od njega, Tomislava Nikolića je uvek interesovao samo novac“, rekao je Šešelj.\nKomentarišući zahteve pojedinih političara za utvrdjivanjem političke pozadine ubistva bivšeg premijera Zorana Djindjića, Šešelj je rekao da je SRS veoma zainteresovana da se do kraja istraže okolnosti tog ubistva.\n„Svi DOS-ovski režimi su zataškavali Djindjićevo ubistvo. Lično je Čedomir Jovanović naredio da se sruši zgrada u Šilerovoj ulici koja je bila centar moći zemunskog klana i dosmanlijskog režima“, rekao je Šešelj.\nOn je dodao da bi država mogla da amnestira ili pomiluje Zvezdana Jovanovića i Milorada Ulemeka Legiju, koji su osudjeni na dugogodišnje zatvorske kazne za ubistvo Djindjića, pod uslovom da pristanu da kažu sve što znaju o ubistvu Djindjića.


Zanimljivosti Arhive | Stranica 2 od 3 | Dnevna Gazeta\nNe listi deset ličnosti sa najvećim koeficijentom inteligencije (IQ) ikada zabeleženim, prvo mesto dele Vilijam Sidis srpski pronalazač Nikola Tesla. Ne listi deset ličnosti sa najvećim koeficijentom inteligencije (IQ) ikada zabeleženim, prvo mesto dele Vilijam Sidis koji je sa devet\nBEOGRAD – Ekipa televizije O2 napadnuta je danas u beogradskom naselju Mirijevo tokom direktnog uključenja u Vesti sa informacijama o 37 ilegalnih migranata nadjenih u jednoj kući, saopšteno je na sajtu B92. Kako je navedeno, tokom direktnog uključenja uživo u Vesti\nŠOK: Kupio hranu u Lidlu, pa u njoj pronašao mrtvog trulog miša! (FOTO)\nMušterija supermarketa Lidl koji je hteo da pojedu porciju pirinča šokiran je oktrićem da se u njegovoh hrani nalazi mrtav miš. Nezadovoljni korisnik usluga nemačkog lanca supermarketa koji je hteo da pojedu porciju Pilau pirindža završio je svoj obrok kačenjem\nFrancuski predsednik Emanuel Makron se našao u veoma nepovoljnoj situaciji kada je otkriveno da je njegov telohranitelj tukao demonstrante. Situacija postaje još gora po Makrona usled sve ozbiljnijih optužbi, pa je predsednik Francuske bio primoran da demantuje da mu je\nPredsednik evropske komisije i najmoćniji čovek u političkoj strukturi EU Žan Klod Junker izazvao je diplomatski skandal kada je došao u vidno alkoholisanom stanju na gala večeru povodom NATO samita u Briselu. Ovo je izazvalo žestoku debatu u zemljama EU,\nDvoje srpskih državljana kažnjeni su od strane policije zbog pravljenja nepristojnih fotografija u hramu Phra Ubosot u Wat Phra Si Rattana Satsadaram kompleksu na Tajlandu. Nadica Ćurčin (31) fotografisala se na svetom mestu za budiste u krajnje nepristojnom položaju, popevši se\nBiolozi iz Rusije i evropskih zemalja otkrili su kako funkcioniše „srce“ telomeraze – fermenta čije uključivanje u organizam odraslog čoveka može njegove ćelije učiniti besmrtnim – naglašava se u članku objavljenom u časopisu Nucleic Acids Research. „Saznanja do kojih smo\nUkupan broj svinja u Evropskoj uniji je prošle godine porastao za dva odsto na godišnjem nivou, na 149,5 miliona, dok njihov broj u Danskoj značajno premašuje broj stanovnika. LUKSEMBURG – Ukupan broj svinja u Evropskoj uniji je prošle godine porastao\nSud u Egiptu izrekao je kaznu dvogodišnjeg zatvora malo poznatoj pevačici zbog objavljivanja video-snimka na internetu koji, kako je rečeno, „podstiče razvrat i nemoralnost“. Kaznu Lejli Amer izrekao je sud u Gizi, u istom danu kada je drugi sud kaznio\nNEVEROVATNI DOGAĐAJ U AMERICI: Zatvorenik preživeo smrtnu kaznu!\nDojl Li Ham (61), zatvorenik iz Alabame, preživeo je smaknuće i sada bi Vrhovni sud mogao da odluči da li će ponovo biti podvrgnut smrtonosnoj injekciji ili osuđen na doživotni zatvor. Hamu su pola sata bezuspešno pokušavali da pronađu venu\nTim naučnika sa Kineske akademije nauka tvrdi da je dizajnirao hipersonični avion koji bi mogao da putuje brzinom do 6.000 kilometara na čas, što je skoro pet puta brže od brzine zvuka. Kuj Kaj, vodeći naučnik istraživanja, kaže da bi putnici


Zajedničke patrole sprečile preko hiljadu migranata da uđu u Srbiju - Nova Borba\nZajedničke patrole sprečile preko hiljadu migranata da uđu u Srbiju\nZahvaljujući angažovanju zajedničkih snaga vojske i policije na obezbeđenju državne granice prema Bugarskoj i Makedoniji, u proteklom periodu je 1021 migrant odustao od ilegalnog prelaska na teritoriju Srbije, dok je u prihvatnom centru u Preševu sprovedeno 236 migranata koji su zatečeni u toku akcije hvatanja krijumčara ljudi ili su samostalno prešli državnu granicu, rečeno je u saopštenju Ministarstva odbrane.\nSvi krijumčari su uhvaćeni u akciji ilegalnog prevoženja migranata u grupama, u kojima je bilo i do 50 osoba. U najvećem broju slučajeva migranti su prevoženi neregistrovanim vozilima sa domaćim ili stranim registarskim oznakama.\nKako navode u Ministarstvu odbrane, krijumčari su najčešće osobe iz okoline Beograda i centralnog dela Srbije koji su povezani sa lokalnim kriminalnim strukturama u prigraničnom području. Oni dolaze na pogodna mesta uz granicu sa Bugarskom i Makedonijom i preuzimaju migrante sa planom da ih prevezu do Beograda i dalje.\nMeđu krijumčarima, dvema osobama izrečena je mera pritvora do 30 dana, četvorica su puštena da se brane sa slobode, a dve osobe su bile maloletne i protiv njih je podneta prekršajna prijava za ilegalni prelazak državne granice.\nNajveći broj pokušaja ilegalnog ulaska u Republiku Srbiju je iz pravca Republike Makedonije, u širem rejonu Miratovačkog polja.\nPrimenom različitih varijanti obezbeđenja državne granice, patrolama duž granične linije, zasedama, izviđanjem sa zemlje i iz vazduha, upotrebom termovizijskih kamera i drugih sredstava, te dubinskom kontrolom putnih saobraćajnica znatno je smanjen pokušaj ilegalnih prelazaka u odnosu na period pre angažovanja zajedničkih snaga, tvrde u Ministarstvu odbrane.\nMešovite snage, pod komandom general-majora Želimira Glišovića obezbeđuju 457 kilometara državne granice prema Bugarskoj i Makedoniji, a opremljene su mobilnim i staconarnim termovizijskim sistema, optoelektronskim sredstvima za dnevno i noćno osmatranje, kvadriciklima (četvorotočkašima) za patroliranje po teško pristupačnim područjima. Snagama su na raspolaganju i četiri helikoptera za vazdušno patroliranje i izviđanje granice, po dva iz Vojske Srbije i Ministarstva unutrašnjih poslova.


Džipovi koji će biti dodeljeni rukovodiocima u posebnim odeljenjima za suzbijanje korupcije i organizovanog kriminala, kako je navela Dolovac, samo su deo podrške koju tužilaštvu Srbije već skoro dve decenije pružaju kolege SAD.\n- U okviru unapređenja borbe protiv korupcije, Tužilaštvo je zajedno sa američkim kolegama prepoznalo neophodnost podizanja tehničkih kapaciteta antikoruptivnih odeljenja - izjavila je Dolovac zahvaljujući na donaciji.\nPrema njenim rečima, rezultati koje su posebna odeljenja do sada postigla su zadovoljavajući, a navela je i da postoji prostor za značajno unapeređenje rada.\n- Na nama je da sa inostranim parterima stvorimo uslove, a na rukovodiocima u posebnim odeljenjima za suzbijanje kroupcije i organizavanog kriminala da što bolje upotrebe resurse i pruže što bolje rezultate - naglasila je republička tužiteljka.\nDAME RUŠE PREDRASUDE U "muškim poslovima" one su na najodgovornijim pozicijama i NIŽU USPEHE\nPozvala je na nastavak intenzivne saradnje Srbije i SAD na suzbijanju korupcije od one sitne koja nije beznačajna do one najviše koja podrazumeva nosioce političke moći.\nDonacije ambasadora SAD\nAmbasdador Godfri je rekao kako mu je drago što je kao predstavnik SAD-a u prilici da obeleži Međunarodni dan borbe protiv korupcije jednom vrednom donacijojm koja će pomoći tužilaštvu da dobije bitku protiv korupcije u Srbiji.\n- Rad tužiteljke i tužilaštva je izuzetno važan, ne samo za približavanje Srbije EU, nego i zauspeh i dobrobit naroda Srbije. U stvari, korupcija se često navodi kao razlog odlaska ljudi iz Srbije. Rekao bih da je borba protiv korupcije egzistencijalno pitanje za Srbiju - ocenio je on.\nDodao je kako Amerika ceni napore antikoruptivnih odeljenja da se slučajevi privrednog kriminala istraže i krivično gone pred posebnim sudskim odeljenjima.\nOva donacija od osam vozila je samo jedan od mnogo načina kojima SAD pomažu Srbiji od 2004. kada je usvojen zakona o osnovanju antikoruptivnih odeljenja, ocenio je američki ambasador.\nUručivanju donacije prisustvovao je i Dejvid Rs Dženings, stalni pravni savetnik Ambasade SAD u Beogradu koji je ocenio da je jedan od značajnijih vidova saradnje osnivanje odeljenja za borbu protiv korupcije, kao i usvajanje Krivičnog zakonika.\nDolovac: Ispituje se prisustvo Tome Zorića i Milice Ljubičić privođenju pripadnika grupe Velje Nevolje


Posle 27 godina gradi se most na Begeju | ZR KLIK\nPosle 27 godina gradi se most na Begeju\nZrenjanin- Gradonačelnik Zrenjanina danas je sa saradnicima obišao radove na izgradnji obilaznice.\nTrasirana je kompletna deonica tranzitnog puta oko Zrenjanina, “obilaznice”, od Mihajlovačkog do Temišvarskog druma i u toku su radovi na pripremi podloge budućeg puta, a intenzivni radovi odvijaju se i u zoni mosta preko Begeja. Tone peska nasute su duž cele trase ovog dela obilaznice, u dužini od 3,7 kilometara i on se priprema za narednu fazu radova koja prethodi asfaltiranju, odnosno za nasipanje kamene podloge – tucanika.\n“Možemo očekivati malo pomeranje rokova, zbog vremenskih prilika koje su proteklih meseci usporavale iste, i onemogućivali planirane zemljane radove koji su osnov za sve što sledi. Očekuju nas radovi na izmeštanju dalekovoda, a završetak zemljanih radova zapravo znači i kraj ove faze radova, mala površina je ostala za nasipanje drugog sloja peska i tucanika, nakon čega slede radovi na livenju nosača mosta“, rekao je šef gradilišta\nIzvor i foto: www.zrenjanin.rs


Pedeset četiri miliona za gasifikaciju grada - JUGPRESS\nPedeset četiri miliona za gasifikaciju grada\nZa gasifikaciju područja grada Leskovca biće uloženo oko 54 miliona dinara a grad će za ove potrebe izgraditi 12 gasnih stanica, rekao je na sednici Gradskog veća Miloš Ilić.\nOn je dodao da će mreža za gasovod u samom gradu iznositi 60.685 metara a na čitavoj teritoriji grada , uključujući i sela, dužina će biti 1.186 kilometara.\nVećnici su na jučerašnjoj sednici Gradskog veća usvojili Program gasifikacije grada od 2021. do 2025. godine.\nIlić je posebno istakao da gasifikacija doprinosi zaštiti i unapređenju životne sredine ali i znatnoj uštedi u troškovima grejanja.\nPosao gasifikacije biće realizovan na osnovu trojnog ugovora između preduzeća Srbijagas, grada Leskovca i strateškog partnera.\nFinasiraće ga Srbijagas i strateški partner a izvodiće se fazno.


RTCG - Radio Televizija Crne Gore - Nacionalni javni servis :: Politika :: "Sankcionisati Peruničića i Pavićevića"\n26. 02. 2021. 10:49 >> 10:58 2\n"Sankcionisati Peruničića i Pavićevića"\nU moru afera bivše vlasti koje se ovih dana otkrivaju posebno mjesto pripada onoj o praćenju i snimanju pokojnog mitropolita Amfilohija i lidera nekadašnje opozicije, među kojima i predsjednika SNP Vladimira Jokovića, koje je sprovodila Agencija za nacionalnu bezbjednost, saopšteno je iz SNP-a.\nSocijalistička narodna partija Crne Gore, kako poručuju, očekuje da taj slučaj dobije adekvatan pravni epilog, odnosno da bivši direktor ANB-a Dejan Peruničić i agent Srđa Pavićević, koje je Specijalni policijski tim označio kao odgovorne za ove postupke, budu propisno sankcionisani.\n„Ovo je još jedna potvrda naših tvrdnji da smo do 30. avgusta prošle godine živjeli u zarobljenoj, privatnoj državi, u kojoj niko ko je promišljao drugačije od bivše vlasti nije promicao „radaru“ tajnih službi. Klasična politička policija, u funkciji zaštite i opstanka DPS-a i njenog prvog čovjeka, nije se libila da krši pozitivne zakonske propise naše države kako bi svojim šefovima obezbijedila materijale o aktivnostima njihovih političkih oponenata“, poručio je SNP.\nUmjesto da prate i sankcionišu pripadnike kriminalnih bandi i klanova u čijim je ratovima stradalo desetine ljudi, ANB se, kako poručuju iz SNP-a, bavila praćenjem nekadašnje opozicije, ne vodeći računa da time krši osnovna ljudska prava.\nSigurni su, kako kažu, da je ovo samo početak, te da će se vremenom otkriti sve ono što je rađeno u proteklih trideset godina vladavine DPS-a.\n„Izražavamo očekivanje i nadu da će se u poštenom i zakonitom sudskom postupku utvrditi sve činjenice o ovoj aferi i da će svi involvirani dobiti zaslužene kazne. Takođe, očekujemo da se ovakvi slučajevi više nikada ne ponove, te da više niko nikad ne bude predmet praćenja i obrade tajnih službi samo zato što ne djeluje u skladu sa željama i potrebama vlasti, ma sa koje strane ona dolazila“, poručuju iz SNP-a.\nSNP Dejan Peruničić Vladimir Joković


Cvetni trg više neće biti isti: Rekonstrukcija počinje krajem jula\nM. D. 17. jula 2015. 09:33\nGradski menadžer Goran Vesić razgovarao je na Cvetnom trgu sa građanima Vračara koje je obavestio da će rekonstrukcija tog trga početi 24. jula i trajati 70 dana.\nKako je saopštila Gradska uprava, a prenosi „Beoinfo“, Vesić je sinoć građanima najavio da će rekonstrukcija biti obavljena u dve faze i da će u prvoj fazi, koja će trajati 45 dana, biti obnovljen donji deo Cvetnog trga ispred prodavnice gde se danas nalaze prodavnice cveća.\n„Ovaj deo trga biće spušten u nivo ulice Kralja Milana, što znači da će zid prema ulici biti uklonjen. Hrast star više od 200 godina, koji krasi ovaj deo trga, biće očuvan i zaštićen“, istakao je Vesić.\nDrugi deo rekonstrukcije Cvetnog trga, na kojem se danas nalaze bašte, trajaće 25 dana i počeće 10. septembra, najavio je gradski menadžer.\n„Doneli smo odluku da rekonstrukciju uradimo u dve faze upravo da bismo obezbedili da bašte kafića budu zatvorene u što kraćem vremenskom periodu i kako bi građani koji žive u okolini trga period rekonstrukcije što lakše podneli“, rekao je Vesić građanima.\nBurna noć u Beogradu: Muškarac izboden, žena skočila s nadvožnjaka\nVeliki požar u skladištu na Karaburmi, gust dim se vidi iz centra…\nVesić je naglasio da „kada rekonstrukcija Cvetnog trga bude završena, ovaj skver će biti jedan od najlepših u Beogradu kojim ćemo se ponositi“.\nTokom sledeće godine u donjem delu Cvetnog trga biće postavljen spomenik piscu Borislavu Pekiću, a na prostoru preko puta Jugoslovenskog dramskog pozorišta biće postavljena glumačka staza sa statuama poznatih srpskih glumaca iz poznatih predstava i njihovog svakodnevnog života, najavio je Vesić.\n„Ova staza će biti atrakcija našeg grada, a Cvetnom trgu će dati nov sadržaj“, precizirao je gradski menadžer.\nbeogradCvetni TrgGoran Vesićrekonstrukcija


SysTeh d.o.o. – SysTeh\nSysTeh je kompanija koja se bavi uvozom i distribucijom profesionalne tehnike,opreme i sistema za IP CCTV,Analogni video nadzor,Komunikacione i mrežne opreme, Kontrole pristupa, Protivprovalnih sistema,Sistema za dojavu požara,Profesionalne audio tehnike.\nPoslovne aktivnosti kompanije podeljene su u dva segmenta:\n– SysTeh Security Systems – uvoz, prodaja i servis profesionalne opreme za CCTV, dojavu požara i protivprovalu, kontrolu pristupa, računarske mreže, interfonske i video interfonske sisteme, alarmne sisteme za automobile i auto elektroniku najpoznatijih svetskih proizvođača.\n– SysTeh konsalting – izrada idejnih rešenja,dizajn i projektovanje sistema tehničke zaštite (IP,CCTV, dojava požara, kontrola pristupa, ozvučenje,protivprovalni sistemi) i komunikacija (LAN, interfonski sistemi i telefonija).\nSysTeh pruža kompletnu podršku i servis u toku i nakon perioda garancije, kao i pomoć pri razvoju i unapređenju postojećih sistema.\nOd 2007 kompanija poseduje sertifikat ISO 9001:2000 kao potvrdu kvaliteta\nSysTeh je osnovan 1993. Kompanija je započela posao uvozom i distribucijom alarmnih sistema za automobile i auto elektronike. Stečena profesionalna iskustva, klijenti, poverenje partnera i proizvođača i razvijena mreža distributera,pomažu nam da unapredimo poslovanje u oblasti tehničkih sistema sigurnosti. Kompanija SysTeh je specijalizovana za IP CCTV kamere,alarmne sisteme,sisteme dojave požara,kontrole pristupa i komunikacija.\nDanas se razvijamo u dva pravca. Pored uvoza i distribucije profesionalnih sistema, SysTeh pomaže arhitektama,projektantima i inženjerima u dizajnu i izradi komplektnih rešenja tehničke zaštite, sistema signalizacije i dojave,ispunjavajući i najkomplikovanije zahteve kupaca i investitora.\nNaša filozofija je isporučiti inovativne proizvode, napravljene po meri rešenja koja zadovoljavaju zahteve klijenata odgovaraju svim izazovima kojima sistemi tehničke zaštite treba da odgovore.\nRazumemo važnost verodostojnosti i pouzdanosti u poslovanju i zato je komunikacija sa našim partnerima i klijentima otvorena i iskrena.Trudimo se da uvek isporučimo najbolje rešenje po najpovoljnijoj ceni.\nNaša posvećenost klijentu ne završava se prodajom.Obezbeđujemo tehničke konsultacije, kompletnu podršku i kvalitetnu uslugu našim klijentimatako da je iskorišćenost kvaliteta i prednosti ugrađenih sistema maksimalna.\nGlavni i strateški prioritet SysTeh-a je stalno poboljšanje konkurentske snage preduzeća na tržištu.\nSledeći ovu strategiju ulažemo u razvoj,edukaciju i raznovrsnost proizvoda,sledimo inovativne tehnologije i nudimo najsavremenije sisteme tehničke zaštite. Naši stručnjaci daju tehnologiji dodatnu vrednost kroz kvalitetnu uslugu tehničke podrške i konsultacije. Kompanija usvaja prakse i sisteme za kontrolu kvaliteta sa dokazanom pouzdanošću.\nPuna pažnja usmerena je na odnose sa našim partnerima i dobavljačima, sa ciljem uspostavljanja i održavanja otvorene i dugoročne saradnje sa svakim od njih. U tu svrhu,obezbeđujemo inovativne proizvode,dobar marketing,profesionalnu tehničku podršku ili ukratko:bezbednost,sigurnost i bezbrižnost koje su neprocenjive.


Eparhija raško-prizrenska podržala Vučićevu inicijativu za opstanak Srba na Kosovu – Borba\nEparhija raško-prizrenska podržala je inicijativu inicijativu predsjednika Srbije Aleksandra Vučića, iznijetu juče na sastanku sa političkim predstavnicima Srba sa Kosova, koji je održan u Kuršumliji, da država Srbija preduzme konkretne dodatne korake, kako bi pomogla opstanak Srba na Kosovu.\n“Povodom jučerašnje izjave predsjednika Srbije Aleksandra Vučića, na sastanku sa političkim predstavnicima našeg naroda na Kosovu i Metohiji u Kuršumliji, Eparhija raško-prizrenska svesrdno pozdravlja inicijativu Predsjednika i najavu da će država Srbija u predstojećem periodu učiniti dodatne korake kako bi ohrabrila naš narod da opstane i ostane na svojim vjekovnim ognjištima. Posebno je važno da će finansijsku pomoć dobiti svi građani koji žive na Kosovu i Metohiji, nezaposleni po 200 evra po osobi, a zaposleni i svako dijete po 100 evra. Ova finansijska pomoć države će znatno doprinijeti ekonomskom oporavku našeg naroda koji je dodatno ugrožen zbog nedavnih poplava i pandemije koronavirusa“, navodi se u saopštenju Eparhije koje je potpisao episkop raško-prizrenski Teodosije, prenosi Kosovo onlajn.\nKako se dodaje, Eparhija pozdravlja najavu gradnje KBC u Gračanici i modernizaciju postojećeg KBC u Sjevernoj Mitrovici, kao i ulaganja u obrazovne ustanove i infrastrukturu u srpskim sredinama.\n„Kosovska Mitrovica i Gračanica su dva centra od ključnog značaja za zdravstvo i obrazovanje našeg naroda na Kosovu i Metohiji. Ovim najavama i konkretnim mjerama koje će biti preduzete, država Srbija jasno šalje poruku da čvrsto ostaje uz svoj narod na Kosovu i Metohiji, i sjeverno i južno od reke Ibra, što će značajno doprinijeti ohrabrenju i pomoći onima koji su u teškoj ekonomskoj situaciji. Naša Eparhija već godinama, uz pomoć Kancelarije za Kosovo i Metohiju Vlade Republike Srbije, opstaje sa svojim sveštenstvom, monaštvom i vjernim narodom u veoma teškim bezbjednosnim i ekonomskim uslovima. Ovo je prilika da se još jednom, i na ovaj način, zahvalimo našoj državi i našem narodu koji živi u centralnoj Srbiji i dijaspori, na svoj pomoći koju nam nesebično pružaju“, kaže se u saopštenju.\nNavodi se i da je Srbima sa Kosova sasvim je jasno da su država Srbija i SPC od ključnog značaja za opstanak naroda i očuvanje Kosova.\n“Doprinoseći, svako na svoj način i u okviru svojih mogućnosti i odgovornosti, imamo istorijsku obavezu da zaštitimo i očuvamo ono što posjedujemo i posebno time, da ohrabrimo naš narod na život, koji je i pored svih nevolja i nedaća ostao na ovim prostorima. Mi se iskreno nadamo, ako Bog da, da će i oni, koji su pod raznim pritiscima morali da se odsele, da će se u dogledno vrijeme vratiti svojim domovima i ognjištima, gdje god je to moguće. Kao Crkva ostajemo i dalje duboko posvećeni jačanju jedinstva u našem narodu, oko naših vjekovnih svetinja i duhovnih vrijednosti, koje su nas vjekovima i očuvale na ovim svetim prostorima“, ističe se u saopštenju Eparhije raško-prizrenske.\nKako se smirio…. Da, da


Ekonomija tezgi - Veselin Jevrosimović\nUbrzani razvoj tehnologije u prethodne dve decenije značajno utiče na različite fenomene ljudskog delovanja i društvenih odnosa. Moderna rešenja omogućila su nova zanimanja i vrste poslovanja koja su bitno drugačija od tradicionalnih ekonomskih modela. U svetu, ali i kod nas, sve se više govori o takozvanoj „ekonomiji tezgi“ (eng. gig economy).\nPremda stručnjaci još uvek ne mogu da se slože oko precizne definicije ovog pojma i striktnih granica onoga što bismo mogli da nazovemo ekonomija tezgi, mnogo toga je ipak jasno. Radi se o kratkotrajnom i povremenom angažovanju ljudi za obavljanje pojedinih poslova, odakle i sam naziv. Kada kažem da je angažovanje povremeno, to ne znači obavezno da se radi o privremenim poslovima. Naprotiv, mnogi funkcionišu po ovom principu u punom radnom vremenu i kroz dugi niz godina. Poenta je samo u tome da ne postoji klasičan odnos poslodavca i zaposlenog, kao i da u mnogim slučajevima ljudi koji rade na ovaj način sklapaju ugovore direktno sa klijentima. Frilenseri (eng. freelancer), pre svega programeri i konsultanti, su jedan od primera ovakvog angažovanja, premda u različitim oblicima postoje decenijama unazad. Ono što je novo jesu digitalne platforme koje omogućuju brojnim drugim zanimanjima da funkcionišu na isti način. Prvo što nam pada na pamet su vozači Ubera i drugih sličnih alternativnih prevoznika, zatim zaposleni u sistemima za dostavu, pa i vlasnici smeštajnih kapaciteta koji oglašavaju svoje apartmane putem portala i mobilnih aplikacija. Sve je više softverskih platformi koje okupljaju zanatlije i radnike iz drugih uslužnih delatnosti, pružajući im priliku da lakše dođu do mušterija. Za mnoge je ovo način da dopune redovne prihode dodatnim sredstvima, dok su neki prigrlili ekonomiju tezgi kao način života.\nAktuelna pandemija korona virusa na globalnom nivou menja način na koji funkcionišu radna mesta u mnogim zanimanjima. Rad od kuće, prilagodljivo radno vreme i razvoj alata za fleksibilnije poslovanje samo su neke od promena kojima svedočimo, a koje ekonomiju tezgi uvode u glavne tokove. Mnogo toga ostaće i nakon što se epidemija završi, ako ništa drugo ono zbog toga što pojedini modeli pokazuju da su efikasniji i bolji za sve strane – poslodavce, zaposlene i njihove porodice.\nPandemija korona virusa u mom poslovnom okruženju dovela je moju porodicu u nezavidnu finansijsku situaciju gde prilagodjavanje nije moguce izvesti lako. Moj posao se svodi da fotoaparatom zabelezim najlepse momente na venčanju i to pretvorim u večnu uspomenu u digitalnom formatu i na papiru. Rad od kuće i fleksibilno radno vreme su bile moja svakodnevnica ali već godinu dana nisam uspela da nađen način da se prilagodim pandemiji koja nas je sve zadesila.


IAAF razmišlja da trajno suspenduje Rusiju\nNaslovna / SPORT+ / Atletika / IAAF razmišlja da trajno suspenduje Rusiju\nUkoliko doping reforme ne budu ispunjene\n2018-03-06 17:56 > 17:56\nMeđunarodna atletska federacija (IAAF) saopštila je danas da bi Rusija trajno mogla da bude suspendovana, ukoliko ključne doping reforme ne budu ispunjene. IAAF je još u novembru 2015. suspendovao Rusiju zbog navodnog dopinga sportista uz podršku države. Očekivalo se da će Rusija do novembra 2015. ispuniti reforme koje je odredila Svetska antidoping agencija (WADA), ali do toga još uvek nije u potpunosti došlo, navodi IAAF. Rusija je više puta od tada osporavala da je vodila sistemski doping.\nNema misterije u smrti Astorija\nPredsednik radne grupe IAAF Rune Andersen, koja se bavi ruskim dopingom, rekao je da zbog toga što Rusija nije priznala navodni sistemski doping, koji je otkriven, "ne može da se oseća lagodno, jer nema garancija da se neće ponavljati". On je dodao da je radna grupa predložila da se ruskim sportistima još uvek ne odobri vraćanje u atletiku, a da je odbor IAAF taj predlog jednoglasno prihvatio.\nAndersen je kazao da ako Rusija ne napravi napredak ka ispunjavanju reformi WADA pre sledećeg sastanka u julu, IAAF će "razmotriti dalje mere". To podrazumeva "povlačenje dozvole da se ruski sportisti takmiče kao neutralni u međunarodnoj konkurenciji" i "preduzimanje potrebnih koraka kako bi se Atletski savez Rusije (RUSAF) isključio iz članstva u IAAF".\n- Radna grupa će sada zatražiti hitan sastanak sa RUSAF i ministarstvom sporta, kako bi ih pritisli u rešavanju ovog slučaja - dodao je Andersen.\nPredsednik IAAF Sebastijan Kou rekao je da trajno isključenje RUSAF iz organizacije nije pretnja, već da je to želja da se trenutna situacija reši što pre.\n- Mi ruske sportiste želimo što pre nazad. Ali neke stvari moraju da se reše. Svet mora da bude siguran da su ti sportisti u proverljivom sistemu - rekao je Kou.\nNekoliko ruskih sportista prethodne nedelje učestvovalo je na Svetskom dvoranskom prvenstvu u Birmingemu pod neutralnom zastavom. Marija Lasickene osvojila je zlatnu medalju u skoku u vis, dok je Danil Lisenko trijumfovao kod muškaraca.\nPrethodna Španovićeva: "Sazrela sam za zlato"!


Zemljotres ili... Treslo se tlo u Severnoj Koreji - Sputnjik Srbija\n07:36 29 Maj 2020\nZemljotres ili... Treslo se tlo u Severnoj Koreji\n09:01 13.10.2017 (osveženo 09:14 13.10.2017) Preuzmite kraći link\nZemljotres jačine 2,9 stepeni Rihterove skale registrovan je jutros na maloj dubini blizu poligona za nuklearne probe Punggje Ri u Severnoj Koreji, prenosi AFP.\nPotres se desio nekoliko nedelja nakon najveće detonacije koju je do sada izvela ta zemlja, ali južnokorejski stručnjaci tvrde da izgleda da ga nije izazvala ljudska aktivnost.\nNavodi se da je Geološki institut SAD objavio da je zemljotres bio na dubini od pet kilometara, sa epicentrom severno od Punggje Rija.\n„Taj događaj desio se u području ranijih severnokorejskih nuklearnih proba. Događaj ima karakteristike koje liče na zemljotres, ali ipak ne možemo da izvedemo siguran zaključak oko toga da li je izazvan prirodnom ili ljudskom aktivnošću“, navela je američka federalna agencija.\nAFP prenosi da je istovremeno Meteorološka administracija Južne Koreje na svom sajtu saopštila da „analize pokazuju da se radilo o prirodnom zemljotresu“.\n„Veruje se da zemljotres nije izazvao nikakvu štetu“, piše u saopštenju.\nseverna koreja, zemljotres, svet


Ministar Djordjević razgovarao sa sindikatom preduzeća za zapošljavanje osoba sa invaliditetom\nBeta 3. avgusta 2018. 16:55\nMinistar za rad, zapošljavanje, boračka i socijalna pitanja Srbije Zoran Djordjević razgovarao je danas sa radnicima preduzeća za profesionalnu rehabilitaciju i zapošljavanje osoba sa invaliditetom (DES) i direktorom Branislavom Kostadinovićem o rešavanju problema zaostalih plata, isplati zdravstvenog i penzionog osiguranja i putnih troškova, saopštilo je to ministarstvo.\nU razgovoru su, kako se navodi, učestvovali i vršilac dužnosti pomoćnika ministra u Sektoru za zaštitu osoba sa invaliditetom Biljana Barošević i gradonačelnik Novog Sada Miloš Vučević kao i predstavnici Agencije za mirno rešavanje radnih sporova.\nDjordjević je istakao da ministarstvo želi da pomogne u rešavanju problema sa kojim se susreću radnici DES-a.\n„Ministarstvo za rad, zapošljavanje, boračka i socijalna pitanja radi sve što je u našoj moći kako bi rešilo aktuelni problem radnika i zato je angažovalo Agenciju za mirno rešavanje radnih sporova, kako bi se našlo zajedničko rešenje u zakonskom roku“, rekao je Djordjević.\nTa preduzeća, prema rečima ministra, moraju imati podršku, pa je zbog toga organizovan taj sastanak, „kako bi radnici DES-a znali da će ministarstvo nastaviti da vodi odgovornu politiku prema njima“.\nGradonačelnik Miloš Vučević rekao je da je od velike važnosti to što se ministar Djordjević, sa svojim timom priključio rešavanju problema radnika DES-a.\n„Grad pomaže preduzeću putem angažovanja na poslovima i pružanjem podrške. Radićemo na rešavanju problema sa kojima se suočavaju radnici i preduzeće u domenu svoje nadležnosti“ rekao je Vučević.\nDirektor Republičke agencije za mirno rešavanje radnih sporova Mile Radivojević istakao je da se stepen humanizacije društva, izmedju ostalog, ogleda i u odnosu prema osobama sa invaliditetom.\n„Državi je izuzetno važno da se postupak reši na način koji će biti u potpunosti sa zahtevima radnika i koji će, na neki način, rešiti sve njihove individualne probleme“, rekao je Radivojević.


Nikolajča Manov ponovo izabran za direktora Centra za kulturu - Far\nDosadašnji direktor Centra za kulturu Nikolajča Manov ponovo je izabran za tu funkciju na današnjoj sednici Skupštine opštine Dimitrovgrad.\nNa zasedanju su, zbog smrti odbornika Ivana Stančeva, lekara specijaliste i Tomislava Vasilova, penzionera, dodeljeni mandati Branislavu Vasovu, profesoru fizičke kulture i Nikoli Borisovu, profesoru iz Dimitrovgrada, kandidatima sa izborne liste „Aleksandar Vučić – Srbija pobeđuje“. Nakon verifikacije mandata novoizabrani odbornici dali su svečanu zakletvu.\nOdbornici su na sednici lokalnog parlamenta usvojili Izveštaje o radu Opštinske uprave opštine Dimitrovgrad za prošlu i Istorijskog arhiva Pirot za tekuću godinu i finansijski izveštaj Predškolske ustanove „8. septembar“ za period od 1. januara do 31. decembra 2018. godine.\nTakođe, usvojene su i odluke o pokretanju postupka pribavljanja nepokretnosti u javnu svojinu opštine Dimitrovgrad iz javne svojine R. Srbije, o postavljanju tezgi i drugih pokretnih objekata na teritoriji opštine, kao i o izmeni i dopuni odluke o obrazovanju Saveta za zdravlje opštine Dimitrovgrad.\nNa sednici je, između ostalog, usvojen i novi Statut opštine Dimitrovgrad, a data je i saglasnosti na Plan rada Doma zdravlja za 2019. godinu.\nUsvojena odluka o pristupanju promeni Statuta opštine Dimitrovgrad i imenovanju komisije za izradu nacrta XXII sednica SO Dimitrovgrad zakazana za 27. februar Usvojena odluka o konsolidovanom završnom računu budžeta opštine Dimitrovgrad za 2017. godinu Budžet opštine Dimitrovgrad za 2019. godinu 757.308.094 dinara – Predstavnici odborničke grupe Savеza za Srbiju napustili sednicu\ncaribrodCentar za kulturuDimitrovgradLokalni parlamentNikolajča ManovsednicaSO Dimitrovgrad


Villa Breg 4* - Vršac - Wellness - Travel Partner - Beograd\nNa zelenim obroncima Vršačkih planina, na 170 metara nadmorske visine, smeštena je Villa Breg, hotel sa 4 zvezdice. Ovaj komforan, odlično lociran hotel, pored oaze tišine nadomak Vršca, može se pohvaliti i fantastičnim umirujućim pogledom na banatsku ravnicu i prijatnim ambijentom na samo 78 km od Beograda.\nHotel Villa Breg raspolaže sa 48 soba od kojih 4 apartmana (Predsednički, Junior i dva Studio apartmana) i 44 soba sa francuskim ležajem ili dva odvojena ležaja. Sobe mogu biti i trokrevetne, četvorokrevetne, porodične sobe, zavisno od potreba klijenata. Iz većeg dela soba pruža se pogled na grad i banatsku ravnicu, a pojedine sobe imaju izlaz na private zaklonjene vrtove sa fantastičnim pogledom. Sve sobe sadrže mini bar, telefon, TV, sef, internet konekciju.\nPored izuzetno komfornih soba, hotel svojim gostima nudi i zdravu hranu organskog porekla u restoranu Eol, kapaciteta 300 mesta. Opustiti se možete u salon baru sa kaminom, a u letnjim mesecima i u fantastičnom ambijentu bašte hotela smeštenoj na terasi sa pogledom na panoramu Vršca. Kako bi Vaš odmor bio potpun, hotel Villa Breg poseduje i SPA centar sa unutrašnjim i spoljašnjim bazenom, hidromasažnom kadom, finskom saunom i parnim kupatilom, prostorom za relaksaciju i najmodernijim fitnes centrom. Za najmlađe tu je dečija igraonica, a za poslovne goste, nekoliko odlično opremljenih kongresnih sala. Kako hotel poseduje i multifunkcionalni teren, idealan je za pripreme sportskih ekipa.\nZa više informacija o Vršcu i okolini, možete posetiti sajt Turističke organizacije Vršca KLIKOM OVDE.


Bregoviću pala cena za 50.000 evra : Crveni tepih\nBregoviću pala cena za 50.000 evra\nKada se pogledaju iznosi koje popularni izvođači iz Srbije, Hrvatske i Bosne dobijaju za nastup na dočeku Nove godine, stiče se utisak da njih ne pogađa previše ekonomska kriza. Ipak, u odnosu na prošlu godinu, svi su dobili manje novca.\nSamo najveće zvezde mogu da traže i dobiju sume od kojih se zavrti u glavi, a kao što je “Blic” već pisao, i ove godine će rekorder biti Goran Bregović, koji će svirati u Moskvi za honorar koji, kako se priča, iznosi 100.000 evra.\nBrega je i prošle godine bio najplaćeniji, a spekulisalo se da je za novogodišnji doček na trgu u Sofiji dobio oko 150.000 evra. Kao i svake godine, visina honorara se čuva u najvećoj tajnosti, a kada se pogledaju nezvanične informacije, postoje velike disproporcije u navodnim ciframa koje pevači dobijaju.\nNa primer, cena Seke Aleksić, koja će pevati u Cirihu, kreće se od 30.000 pa do neverovatnih 100.000 evra, doduše uključujući tu i reprizu dočeka. Slično je i sa Tonijem Cetinskim, čiji se honorar procenjuje između 40.000 i 70.000 evra.\nKada izuzmemo izvođače sa liste novogodišnjih rekordera, većina pevača nastupiće za prosečan honorar od 1.000 do 3.000 evra.


Ko je čovek zbog kojeg brine i sam predsednik države iz NJujorka? - Bizlife.rs\nPredsednik Srbije Aleksandar Vučić izvinio se iz NJujorka svima koji su trpeli linč zbog podrške auto-putu Miloš Veliki ili su govorili pozitivno o njegovom radu.\nReč je, kako je naveo, o hrabrim i ostvarenim nezavisnim ljudima – glumcu Nenadu Jezdiću i muzičarima Željku Joksimoviću i Goranu Bregoviću.\n“Izvinjavam se Jezdiću koji se zaista samo odazvao pozivu države. I poručujem da normalnu i marljivu Srbiju neće pobediti”, rekao je Vučić za Prvu TV iz NJujorka.\nAli, ima jedna briga…\nPredsednik je priznao da ima jednu brigu a to je da vrati u zemlju matematičara Stojana Radenovića zbog čijeg odlaska u Saudijsku Arabiju je Beogradski univerzitet pao za 100 mesta na Šangajskoj listi.\n“Imam jednu brigu…To je Stojan Radenović koji sada potpisuje za Saudijsku Arabiju i zbog kojeg smo pali na studentskoj listi. To je čovek kojeg je odlikovao Tomislav Nikolića a ja ću dati sve od sebe da za godinu dana kada isteknu ugovori da ga vratim i da potpisuje sve svoje naučne radove za Srbiju i to će mnogo značliti nama. Ali je on najtačnije rekao šta su problem našeg društva”, naveo je Vučić.\nInače, Radenović je za Večernje novosti kazao da je mentalna lenjost naših akademika i univerzitetskih profesora koji vrlo malo objavljuju i među kojima nema nijedan visokocitiran jedan od ključnih razloga što je Univerzitet u Beogradu pao za sto mesta na Šangajskoj listi.\nKo je matematičar koji rešava zadatke u podrumu?\nRadenović se godinama nalazi među 100 najcitiranijih naučnika na svetu u oblasti matematike, što je drugi po važnosti kriterijum, odmah iza Nobelove nagrade i Fildsove medalje, za određivanje plasmana nekog univerziteta na Šangajskoj listi.\nDanas, međutim, profesor Radenović „pripada“ Univerzitetu kralja Sauda u Saudijskoj Arabiji, koji ga je angažovao, pa njegovi radovi dižu rejting ove ustanove.\nNa pitanje zašto je prešao na univerzitet u Saudijskoj Arabiji, rekao je da su posredi egzistencijalni razlozi. „BU nije mogao ni laptop da mi kupi“\n“Ja sam u penziji. Primanja su mi vrlo slaba, porodica mi nije situirana, žena i ćerka ne rade. U Saudijskoj Arabiji mi daju nešto novca, a Beogradski univerzitet nije mogao ni laptop da mi kupi”, kaže Radenković.\nOvaj skromni, penzionisani profesor Mašinskog fakulteta, zadatke rešava u podrumu zgrade u kojoj živi, jer u stanu nema prostora za radnu sobu.\nIzvor: BIZLife/Prva TV/Večernje novosti\naleksandar vučić jezdić Radenović\nAV ne razlikuje znacaj partikularnog od opsteg resenja i time pokazuje svoju totalnu nekompetenciju kao rukovodioca. Razocaravajuce od najboljeg studenta prava svih vremena.\n21/08/2019 u 19:36\nPingback: Čovek zbog koga brine predsednik ima samo JEDAN USLOV: Ja sam patriota - Bizlife.rs


Tara u zagrljaju medvjeda | Srbija, Životinje | Al Jazeera Balkans\nNa prostoru opštine Bajina Bašta nalazi se gotovo kompletna populacija medvjeda koja naseljava teritoriju Srbije.\nMedvjed nije zvijer, štetočina i opasnost za ljude, on je samo dio prirode kojoj bismo se trebali prilagoditiAl Jazeera\nBajina Bašta ima Taru i Drinu, i još ponešto... Šarm, karizmu i prirodni krajolik koji oduzima dah, endemično drveće, raznoliko bilje i najraznolikiji životinjski svijet u regionu.\nBajina Bašta ima medvjeda...\nNa prostoru te opštine nalazi se gotovo kompletna populacija medvjeda koja naseljava teritoriju Srbije. Od blizu 70 jedinki, više od 50 njih je registrovano na prostoru Nacionalnog parka Tara.\nSlužbenici Nacionalnog parka u saradnji sa Srpskim timom za medvede, posljednjih godina nastoje očuvati i unaprijediti populaciju te najveće evropske kopnene životinje. Na tom planu sprovode aktivnosti izučavanja, praćenja ali upoznavanja javnosti sa šumskim divom.\n„Bitno je predočiti društvu da medved nije zver, štetočina i opasnost za ljude, on je samo deo prirode kojoj bismo se trebali mi prilagoditi“, navodi Miodrag Petrović, šef čuvara prirode Nacionalnog parka Tara.\nU prošlosti nisu sprovođene statističke analize brojnog stanja medvjeda, već se njihov broj iznosio samo u izvještajima prijavljene štete. Često su se te brojke preuveličavale zbog eventualne naplate, a u izvještajima su medvjedi navođeni kao zvjeri koje mogu pojesti po 500 kilograma kukuruza i po 30 ovaca.\n„Kako jedan medved od prosečnih 200 kilograma može da pojede toliko, jasno je da reč o lažnim iskazima“, kaže Petrović.\nOd plišanog mede do zvjeri\nInteresantno je da medvjed simbolizuje najboljeg prijatelja i prvu igračku u djetinjstvu a kasnije prerasta u sinonim zvjeri i opasnosti.\n„U jednom obdaništu smo sproveli istraživanje koja je bila prva igračka sa kojom su se mališani susreli, i koje se životinje najviše boje, odgovor je bio isti… medved. Zapitamo se kako je plišani meda, koji je mekan i drag prerastao u zverku koja uliva strah, pa problem je u nama, ljudima“, smatra Petrović.\nDevedesetih godina prošlog vijeka, lokalno stanovništvo, odnosno radnici Šumarstva imali su priliku da odgajaju dva mladunčeta medvjeda kojima je majka stradala u krivolovu.\nMečići Marko i Musa, koji su dobili imena po poznatim akterima kulturne baštine Srbije, živjeli su sa ljudima više od dvije godine.\n„Radnici šumarstva su ih othranili na cuclu, bili su gotovo pa skroz pitomi. S njima su jeli, kupali se u jezeru, bili deo okruženja. Koliko god da su navikli na čoveka nisu bili za igranje jer je njihova igra mogla obiljno da povredi. Šta se desilo kasnije... postoji nekoliko verzija priče. Jedni kažu da je jedan završio u privatnom zoološkom vrtu, a da je drugi ubijen, niko to sa sigurnošćo ne može da potvrdi. Problem tih mečića je bio što se nisu plašili ljudi jer su navikli da dobijaju hranu od njih, a opet nisu bili sposobni da žive u divljini“, prisjeća se Želimir Jokić, stanovnik Bajine Bašte.\nHranilišta i Foto lov\nSastavni dio projekta praćenja populacije medvjeda u Nacionalnom parku Tara je postavljanje hranilišta za te životinje na ustaljenim lokacijama.\n„Medvedima je mesto u divljini, i mi ih ne hranimo, nego u mesecima oskudice hrane ih dohranjujemo kako se životinje ne bi kretale ka naseljenim područjima“, navodi Ranko Milanović, Nacionai park Tara.\nHranilišta medvjeda su sastavni dio života tih šumskih divova već zadnjih 20 godina, tako da su na tim mjestima postavljene "foto zamke" koje se aktiviraju na pokret. Osim primarne funkcije nadzora i evidentiranja, "foto zamke" i hranilišta su dio projekta turističke ponude tog kraja u formi Foto lova.\n„Trenutno se nalazimo u završnoj fazi pripreme projekta, imamo pet aktivnih hranilišta a u toku je osposobljavanje objekata u kojima bi zainteresovani mogli posmatrati medvede izbliza i fotografisati ih“ govori Milanović.\nU kancelariji za turizam Bajine Bašte mnogi se već raspituju za ponudu posmatranja medvjeda. Prema percepciji podneblja te životinje se drugačije tretiraju, pa tako nailaze ljudi koji doslovno hrle medvjedu u zagrljaj, dok ima i onih koji se zadovolje suvenirom i posmatranjem te životinje na slici.\n„Strane turiste prvo šta interesuje je gde mogu da nađu medvede, odnosno, kako se najbezbednije mogu posmatrati izbliza. Naše, domaće posetioce interesuje gde ih najviše ima kako bi izbegli to mesto“, kaže Irena Ćurčić iz Službe za turizam Bajnine Bašte.\nMedvjedi idu u Bosnu\nU okviru aktivnosti praćena medvjeda, životinje se hvataju, obilježavaju, a pojedinim jedinkama se postavlja i ogrlica za praćenje koja je donijela mnošto zapanjujućih podataka.\nPrema informacijama dobijenih od ogrlica za praćenje zabilježeni su slučajevi silaska medvjeda u naseljena mjesta, i to veoma blizu ljudi, a veliki broj njih preplivava Drinu i prelazi na teritoriju Bosne i Hercegovine.\n„Od 13 markiranih medveda, njih šest je prelazilo u teritoriju BiH, međutim kada pređu, retko koji od njih se vraća nazad na Taru. Ženke su uglavnom vezane za jednu teritoriju, dok se mužjaci daleko više kreću“, ističe Milanović.\nDo sada je registrovano 17 medvjeda, dok je njih 13 obilježeno i opremljeno ogrlicom za praćenje.\nRadi boljeg raspoznavanja, životinjama su davana imena na osnovu primjećenih osobina kod jedinki, a mnogi od njih su imenovani u skladu sa tradicijom podneblja.\nEvo nekih od imena medvjeda sa Tare: Đuro, Miloje, Milica, Mirka, Flekica, Ogi, Rača, Ljubinka, Dobrivoje, Drakče, Vera, Ranko, Vidoje...\nMlađi medvjedi dosta lutaju, a rekorder se zvao Miloje, koji je za devet mjeseci prešao gotovo 2.000 kilometara krećući se u radijusu od 4.000 kvadratnih kilometara. Njemu se trag gubi na području opštine Rudo, gdje se pretpostavlja da je odašiljač na ogrlici otkazao, odnosno da je životinja ubijena jer je lov na medvjede u BiH dozvoljen.\n„Miloje kao i ostali medvjedi koji prelaze Drinu, kreću se istim koridorom na lokalitetu između Žepe i Višegrada, a među njima se beleži jedan koji je stigao na Konjuh i zaputio se prema Zenici, da bi se opet vratio u kanjon Drine i prezimio na Tari“, navodi Ranko Milanović iz Nacionalnog parka Tara.\nIako se istraživanja medvjeda sprovode na teritoriji Nacionalnog parka, te životinje nisu isključivo sa Tare, one se kreću u regionu zapadne Srbije i istočne Bosne, nemareći za granice. Medvjedi su dio prirode za koju državna administracija ne postoji, a ne zvjeri kakvim ih kreatori granica smatraju.\nMedvjedi iz Albanije utočište pronašli na Kosovu\nNeizvjesna sudbina medvjeda u BiH - Al Jazeera Balkans\nNeizvjesna sudbina medvjeda u BiH\nU krevetu s medvjedom


Navijači Sautemptona obožavaju Duću Tadića posle ove poruke! - Sportske.net\nNavijači Sautemptona obožavaju Duću Tadića posle ove poruke!\nDušan Tadić u centru pažnje u Saumteptonu.\n"Sveci" odustali od dvojca iz Atletika, okreću se ka MonakuČelsiju samo bod kod kuće, Marko Srbin plesao u JorkširuTadić igra sve bolje, nova asistencijaTadiću stiže konkurencija iz Madrida?Staridž bira između dva kluba\nFudbaleri Sautemptona prolaze kroz težak period, ekipa se bori za opstanak u Premijer ligi, a danas im u goste dolazi zahuktali Totenhem.\nSoton je 18. na tabeli, nalazi se u zoni ispadanja sa 21 bodom, a ekipa je bez pobede još od 26. novembra kada su na svom stadionu razbili Everton (4:1).\n"Bilo da se boriš za titulu, ili za plasman u Evropu ili opstanak, kao profesionalac uvek želiš da pobeđuješ. Pod pritiskom si da pobeđuješ na svakom meču, to je prirodno i to treba da počnemo da radimo. Sada je svaki meč kao finale i treba da se pripremimo na to. Potrebno je da pokažemo veru u svog trenera i našu timsku igru", rekao je Tadić.\nSautempton u 17.00 dočekuje Totenhem, koji je apsolutni favorit, naročito kada se uzme u obzir da su ih krajem decembra razbili sa 5:2.\nNa tom meču na Vembliju je upravo Duća Tadić bio strelac, a valjda će tako biti i danas, uz pozitivan rezultat "svetaca".


Predevropsko prvenstvo i tri državna prvenstva u Nišu - Sportske vesti - Savremenisport.com\nNaslovna / Sportske vesti / Predevropsko prvenstvo i tri državna prvenstva u Nišu\nPredevropsko prvenstvo i tri državna prvenstva u Nišu\nOd 28. jula do 3. avgusta grad Niš će biti mesto koje će okupiti pilote paraglajdera iz 20 država, među kojima će najbrojniji biti domaći piloti iz Srbije, piloti iz Mađarske i piloti iz Bosne i Hercegovine. Razlog zbog koga će se oko 150 pilota uputiti u Niš jeste održavanje Državnog prvenstva Srbije, Mađarske i Bosne i Hercegovine, jedinstvenog takmičenja koje objedinjuje tri nacionalna prvenstva u disciplini prelet paraglajderom, a koje je ujedno i test takmičenje za Evropsko prvenstvo koje će se održati na istom terenu sledeće godine. Organizator ovog događaja je Vazduhoplovni savez Srbije, uz veliku podršku Ministarstva omladine i sporta Republike Srbije, Grada Niša i gradske Opštine Pantelej.\nPrema programu takmičenja, u nedelјu 28. jula je registracija takmičara i svečano otvaranje takmičenja u 20 časova. Od ponedelјka 29. jula, pa svakodnevno do subote 3. avgusta piloti će ujutru startovati od štaba takmičenja do poletišta i u skladu sa zadacima takmičenja leteti do Leskovca, Pirota, Zaječara ili do neke druge zadate tačke. U subotu 3. avgusta u predvečernjim časovima je proglašenje pobednika. Sve vazdušne trke pilota će biti vidlјive i publici koja ne bude na licu mesta, u štabu ili na sajtu takmičenja, kroz sistem praćenja uživo putem uređaja za praćenje pilota.\nU okviru Državnog prvenstva Srbije, tutulu državnog prvaka će braniti Vladimir Bačanin iz Paraglajding kluba „Air 037“ iz Kruševca, reprezentativac Srbije i naš najbolјe plasirani pilot na svetskoj rang listi. S obzirom na odlične rezultate koje srpski piloti paraglajdera postižu tokom ovog meseca u slobodnom letenju i povolјnih vremenskih prilika, borba za najbolјeg na državnom prvenstvu će biti vrlo zanimlјiva i neizvesna. Za članove reprezentacije u disciplini prelet neće biti pauze, jer ih odmah po završetku državnog prvenstva očekuje put u Makedoniju na Svetsko prvenstvo, gde će u sastavu Vladimir Bačanin, Želјko Ovuka iz KSL „Ares“ iz Beograda i Zoran Petrović iz Paraglajding kluba „Eol“ iz Kralјeva, braniti boje Srbije među najbolјim pilotima sveta.\nDatum: 25.07.2019. Autor: Svetlana Bradić\nOdržana NIS otvorena škola tenisa n...


Odsjekom za evropsku odbranu i svemir Fon der Lajen bi da zaustavi pad uticaja EU - Vijesti.me\nDirektorat za jačanje evropskih vojnih snaga\nOdsjekom za evropsku odbranu i svemir Fon der Lajen bi da zaustavi pad uticaja EU\nBuduća šefica EK i bivša njemačka ministarka odbrane kazala je da će NATO savez, kojem pripadaju mnoge članice EU, imati koristi od ovih planova, dodajući: NATO će uvijek biti naša kolektivna odbrana” Edit\nFon der Lajen (Foto: Reuters)\nNada Bogetić 10. septembar 2019, 20:06\nEvropska unija će stvoriti novi odsjek za odbranu i svemir kako pomogla u finansiranju, razvoju u raspoređivanju oružanih snaga, kazala je buduća šefica Evropske komisije, imenujući saveznicu francuskog predsjednika Emanuela Makron da predvodi te napore.\nStvaranjem Generalnog direktorata za odbrambenu industriju i svemir u Evropskoj komisiji, čemu se dugo opirala Britanija, Fon der Lajenova pokušava da zaustavi pad uticaja EU dok se suočava sa žestokim pritiskom SAD da učini više povodom svoje bezbjednosti.\n„Evropska unija nikada neće biti vojni savez”, kazala je Fon der Lajen.\n„Međutim članicama EU je više puta ukazano na značaj zajedničke nabavke za njihove oružane snage”, kazala je ona na konferenciji za novinare.\nBuduća šefica EK i bivša njemačka ministarka odbrane kazala je da će NATO savez, kojem pripadaju mnoge članice EU, imati koristi od ovih planova, dodajući: NATO će uvijek biti naša kolektivna odbrana”.\nSilvi Gular, bivši dugogodišnja poslanica EU i nova komesarka za unutrašnje tržište, biće na čelu novog Direktorata.\nKako navodi Rojters, Direktorat će se oslanjati na EU vojni pakt potpisan krajem 2017. za integrisanje odbrambenih snaga. Vašington podržava ovu inicijativu, ali je upozorio da američke kompanije ne smiju biti isključene iz odbrambenih ugovora.\nPošto je Britanija, vodeća evropska vojna sila pored Francuske, na putu da napusti blok, Njemačka je podržala francuske napore da se identifikuju slabe tačke u evropskim vojskama kako bi blok mogao da ih ispravi.\nSvemir takođe postaje oblast u kojoj EU želi da zajednički razvije tehnologiju, naročito pošto su Kina, Rusije i SAD razvile oružje koje može oboriti neprijateljske projektile, ugasiti vazdušnu odbranu ili uništiti satelite.\nPlanovi će se oslanjati na predloženi odbrambeni fond od 13 miliona eura za zajednički razvoj i kupovinu oružja, novcem iz budžeta EU za istraživanje u oblasti odbrane. Očekuje se da će vlade EU ulagati u fond kako bi se povećala raspoloživa sredstva.\nMnoge vlade smatraju da je ruska aneksija Krima 2014. godine bila prekretnica, nakon višegodišnje štednje usljed koje su vojske EU ostale bez ključnih kapaciteta i žestoko zavisne od SAD.


Potpisujem :: Napredak Srbije u ključnim poglavljima pregovora sa EU\nIzveštaj, koji je izradila platforma “prEUgovor”, rezultat je temeljnog monitoringa postignutog napretka u oblastima koje se tiču obaveza sadržanih u političkim kriterijumima i poglavljima 23 i 24, kako u pogledu usvojenih zakonskih izmena tako i u implementaciji postojećih zakonskih rešenja. Izveštaj pokriva razvoj događaja u periodu od septembra 2013. do aprila 2014. godine, a njegov cilj jeste da skrene pažnju na glavne probleme u oblastima kojima se bavi.\nU delu posvećenom zaštiti ljudskih prava navodi se da nije bilo značajnijeg napretka u oblasti zaštite žena od svih vrsta rodno zasnovanog nasilja. "Broj femicida se povećava svake godine, ne postoje hitne mere zaštite, a i neophodno je da se krivično zakonodavstvo uskladi sa Konvencijom Saveta Evrope o sprečavanju i borbi protiv nasilja nad ženama i nasilja u porodici."\nNavedeno je i da je malo ili nimalo napretka postignuto u unapređenju pravnog okvira i implementaciji zakonskih rešenja u proteklom periodu. "Najvažnije pitanje je usvajanje Zakona o besplatnoj pravnoj pomoći, koji predstavlja osnovu za obezbeđivanje pristupa pravdi. Postojeći predlog Zakona o besplatnoj pravnoj pomoći ne obezbeđuje osnovne garancije za zaštitu ugroženih grupa, poput žrtava nasilja u porodici i trgovine ljudima, i ne osigurava finansiranje ovih usluga."\nSažetak izveštaja (PDF) je dostupan na srpskom, a izveštaj u celosti (PDF) na engleskom jeziku.\nU delu posvećenom zaštiti ljudskih prava navodi se da nije bilo značajnijeg napretka u oblasti zaštite žena od svih vrsta rodno zasnovanog nasilja. "Broj femicida se povećava svake godine, ne postoje hitne mere zaštite, a i neophodno je da se krivično zakonodavstvo uskladi sa Konvencijom Saveta Evrope o sprečavanju i borbi protiv nasilja nad ženama i nasilja u porodici." Navedeno je i da je malo ili nimalo napretka postignuto u unapređenju pravnog okvira i implementaciji zakonskih rešenja u proteklom periodu. "Najvažnije pitanje je usvajanje Zakona o besplatnoj pravnoj pomoći, koji predstavlja osnovu za obezbeđivanje pristupa pravdi. Postojeći predlog Zakona o besplatnoj pravnoj pomoći ne obezbeđuje osnovne garancije za zaštitu ugroženih grupa, poput žrtava nasilja u porodici i trgovine ljudima, i ne osigurava finansiranje ovih usluga."


Slovenske banke u 2012. u minusu čak 606 miliona eura - Klix.ba\nSlovenske banke u 2012. u minusu čak 606 miliona eura\n15.2.2013. u 10:35\nSlovenske banke zabilježile su u 2012. godini ukupan gubitak od 606 miliona eura, prema prvoj procjeni slovenske centralne banke, otkrio je u četvrtak, govoreći na bankarsko-finansijskom forumu u Ljubljani, guverner Banke Slovenije Marko Kranjec.\nProcijenjeni gubitak je veći nego u 2011., kada je iznosio 539 miliona eura.\nProšla je godina tako treća godina zaredom u kojoj je slovenski bankarski sistem zbog visokih otpisa i rezervacija na ime loših kredita zabilježio ukupan negativni rezultat, dok je u razdoblju od 2005. do 2011. u prosjeku bilježio dobitak od 140 miliona eura.\nKranjec je na forumu vladu upozorio da nije važno samo sanirati banke koje imaju loše kredite, nego da se treba posvetiti spašavanju velikog broja prezaduženih poduzeća jer su te dvije stvari "dio iste priče".\n"Nije dovoljno obnoviti izvore iz kojih su se do krize finansirale banke, potrebno je i restrukturiranje realnog sektora, a to je zadaća vlasnika i vlade", rekao je Kranjec.\nAko se kreditni portfelje banaka idućih nekoliko godina ne očisti, vlasnici će opet biti pozvani da ih dokapitaliziraju, upozorava vladu guverner slovenske centralne banke.\nKranjecu sredinom godine završava mandat guvernera, a već je ranije dao doznanja da se neće kandidovati za novi mandat, jer ispunjava uvjete za penziju.


Bračnim parovima sa Palilule podeljeno 250 bebi kolica\nTanjug 12. marta 2019. 14:22\nBEOGRAD – Gradonačelnik Beograda Zoran Radojičić i predsednik opštine Palilula Aleksandar Jovičić uručili su danas 250 kolica za bebe bračnim parovima sa te opštine čija su deca rođena krajem prošle i početkom ove godine.\nRadojičić je rekao da je na ovaj način opština Palilula pokazala da svoj posao radi ozbiljno i dodao da je populaciona politika izuzetno važna za Srbiju i Beograd, te da ćemo budućnost i perspektivu imati samo ako budemo imali još vise dece.\nNaveo je da će Krovno evropsko udruženje – Fertility Europe, koje se zalaže za bolje uslove vantelesne oplodnje, u Beogradu organizovati trodnevni evropski skup od 26. do 29. marta, na kome će biti održani sastanci u cilju povećanja edukacije o vantelesnoj oplodnji.\n„Želimo da na tom evropskom skupu vidimo gde su Srbija i Beograd i kako da pomognemo našim građanima koji imaju probleme sa potomstvom“, rekao je Radojičić.\nGrad Beograd se trudi da pomogne i porodiljama i deci, rekao je gradonačelnik i dodao je ovo što opština Palilula radi samo jedan doprinos zajedničkoj politici koju vode opštine i Grad.\n„Zahvaljujem predsedniku opštine Palilula i verujem da je ovo samo početak i da ćemo imati još puno akcija kao što je ova. Osim ove akcije, u kojoj će podeliti ukupno 1.500 kolica, oni su u prethodnom periodu radili rekonstrukciju tri obdaništa – na Karaburmi, u Padinskoj Skeli i Borči“, rekao je Radojičić.\nDodao je da su Grad Beograd i opština Palilula na istom putu i da zajedno rade na tome da Beograd bude još lepše i bolje mesto za život.\nPredsednik opštine Palilula Aleksandar Jovičić je zahvalio gradonačelniku na tome što je snažno podržao ovu akciju usmerenu prema najmlađim sugrađanima.\n„Iz gradskog budžeta smo dobili sredstva i odvojili ih za to da podstaknemo borbu da nas ima što više, da imamo što više dece. Ove godine opština Palilula će podeliti 1.500 kolica za 1.500 beba, koliko očekujemo da će se roditi na teritoriji naše opštine u ovoj godini“, rekao je Jovičić.\nPrecizirao je da je danas podeljeno 250 kolica za bebe i dodao da su roditelji presrećni.\n„Ovo je simboličan poklon koji šalje snažnu podršku politici Vlade Srbije i predsednika Srbije Aleksandra Vučića da se borimo protiv bele kuge, da na svakom mestu govorimo koliko je važno da nas svakoga dana ima sve više jer sve što radimo u našoj zemlji, otvaranje fabrika, novih radnih mesta, poboljšavanje naše uloge u svetu imaće smisao samo ukoliko budemo imali što više naroda“, rekao je Jovičić.\nOn je još jednom zahvalio gradonačelniku koji je, dodao je, pošten i odgovoran čovek koga deca i roditelji vole.\n„Hvala vam što ste došli da ispratite ovu akciju i što brinete o najmlađim sugrađanima jer je to naša budućnost, naša energija i nešto u šta treba da ulažemo da bismo imali jaku, snažnu Srbiju“, dodao je Jovičić.


Priznanje mu je uručeno na prvu godišnjicu rada kragujevačkog Centra za sport i rehabilitaciju osoba sa invaliditetom "Iskra", gde je prisustvovao treningu reprezentacije Srbije u košarci u kolicima, u okviru završnih priprema za Evropsko prvenstvo.\n"Kao Vlada i Republika Srbija ćemo se truditi i dalje da položaj sportista sa invaliditetom izjednačimo u potpunosti. Jedna smo od retkih zemalja u kojoj su izjednačena davanja sportistima sa invaliditetom sa ostalim sportistima, stipendije su jednake, kao i nacionalna priznanja i nacionalne nagrade za osvojene rezultate na međunarodnim takmičenjima", rekao je Udovičić.\nNa taj način se, kako je ocenio ministar, šalje jasna poruka roditeljima i svim osobama sa invaliditetom da treba da se ohrabre i uđu u sistem sporta i izađu iz "donekle nekog mraka i depresije u kojoj su se našli zbog spleta okolnosti u svom životu".\nOn je dodao da je kragujevački centar potpuno prilagođen osobama sa invaliditetom po najvišim svetskim standardima.\n"Na ovom mestu želimo da okupljamo ne samo osobe sa invaliditetom iz Srbije i regiona već i sve naše sportiste, jer ovakvi uslovi treba da budu iskorišćeni za pripreme pred takmičenja", istakao je Udovičić.\nPrema njegovim rečima, u planu je otvaranje još ovakvih regionalnih centara za osobe sa invaliditetom u Srbiji, a jedan će biti u Zrenjaninu.\nCentar za sport i rehabilitaciju osoba sa invaliditetom "Iskra" u Kragujevcu je površine oko 700 kvadrata i u njemu redovno vežba oko 100 osoba sa invaliditetom iz Kragujevca.


Turska de fakto priznala da je napad na Su-24 isplaniran | Magazin Restart\nTurska de fakto priznala da je napad na Su-24 isplaniran\nMOSKVA – Turski generalštab znao je, u trenutku kada je oboren Su-24, tačno vreme kada ruski bombarderi ispunjavaju svoje borbene zadatke i oblast u kojoj to čine, izjavio je zvanični predstavnik Ministarstva odbrane Rusije Igor Konašenkov.\nPrema njegovim rečima, činjenica da su turski zvaničnici objavili izveštaj koji sadrži precizne informacije o celokupnom kretanju ruskih aviona u Siriji pokazuje da je Ankara praktično planirala da obori Su-24, preneo je sajt Sputnjik.\nKonašenkov je podsetio da su turski mediji citirali izveštaj zvaničnog predstavnika države Numana Kurtulmusa, koji je naveo precizne podatke o broju ruskih borbenih dejstava u Siriji.\nTime je zvanična Ankara priznala da dobija podatke o ruskim akcijama u Siriji od SAD, rekao je Konašenkov.\n„Ove reči Numana Kurtulmusa (zamenika turskog premijera) mogu da se razumeju kao priznjanje turskih zvaničnika da je planiran napad na ruski avion i ubistvo ruskih vojnika“, rekao je Konašenkov.


Davao krv u Srpskoj i Rumuniji\nObjavljeno četvrtak, 18 maj 2017 08:52\tGolman rumunskog Jašija, Srpčanin Branko Grahovac, pored aktivnog bavljenja sportom, poznat je i po svom humanitarnom radu, a jedan je od redovnih davalaca krvi. Tako je prije nekoliko dana u Rumuniji darovao krv za jednog bolesnog dječaka kome je hitno bila potrebna AB krvna grupa u nastavku liječenja.\nSekretar Crvenog krsta Srbac, Ljiljana Jovičić, kaže da je navikla da čuje ovako lijepe vijesti od Baneta, jer se redovno raspituje o akcijama dobrovoljnog davanja krvi u Srpcu.\n“Branko je često darovao krv u Srpcu kada se njegov dolazak podudari sa akcijama koje organizujemo. Drago mi je što je nastavio sa činjenjem humanih djela i u Rumuniji”, rekla je Jovičić.\nOna dodaje da je Bane bio na usluzi tokom katastrofalnih poplava 2014. godine, kada je učestvovao u pružanju pomoći ugroženim mještanima, ne samo iz srbačke već i drugih opština i gradova.\n“Ustupio je svoj džip i zajedno sa nama raznosio humanitarnu pomoć ugroženima, a sa brojnom ekipom iz Srpca sedam dana je učestvovao u čišćenju poplavljenog Doboja. Neka njegov primjer bude motivacija mladima da se na sličan način uključe u pružanje pomoći, jer nema ništa ljepšeg od činjenja dobrih djela”, rekla je Jovičić.


Postani Freelancer – još jedna radionica Udruženja 12p na Univerzitetu Metropolitan - Univerzitet Metropolitan\nPostani Freelancer – još jedna radionica Udruženja 12p na Univerzitetu Metropolitan\nU utorak, 12. novembra 2019. godine, sa početkom od 18:30h na Univerzitetu Metropolitan u Beogradu, u organizaciji Udruženja 12p i Univerziteta Metropolitan, održaće se još jedna radionica na temu freelance poslova, rada na daljinu i online biznisa. Na radionici ce biti reči o ličnim iskustvima predavača koji već dugi niz godina obavljaju ove poslove. Naučite kako da i vi krenete ovim koracima i veoma brzo promenite život i ostvarite značajne prihode.\nSvi prisutni će imati priliku da čuju priče tri neverovatna predavača, sa ogromnim iskustvom, koji će podeliti svoju viziju i savete o slobodi, freelancing-u i radu na daljinu:\nKristina Ines Spalajković Vegas Aguilar // marketing menadžer, čija karijera broji mnoge značajne kampanje i događaje. Tokom svoje karijere u marketingu i reklamiranju, vodila je neke od najvažnijih lokalnih, regionalnih i globalnih brendova.\nRene Gar // internet marketing Solopreur, napustio je stalan posao kako bi pokrenuo web stranice različitih tema, koje mu sada omogućavaju da svoj posao radi u bilo kom delu sveta.\nMilan Jerković // ChatBot programer, kome su mnoge kompanije ponudile posao sa punim radnim vremenom zahvaljujući znanju koje je stekao radeći kao freelancer i u jednoj od najboljih ChatBots kompanija. Sada nastavlja sa slobodnim radom, deleći znanje, iskustva i razloge zbog kojih mu ova vrsta posla najviše odgovara.\nOčekujemo vas 12. novembra na Univerzitetu Metropolitan u Beogradu, koji se nalazi u okviru Sportsko rekreativnog centra „Milan Gale Muškatirović“ (25. maj) na samoj obali Dunava, da vam odgovorimo na pitanje – Kako da vodite drugačiji tip života?\nZbog organičenog broja prijava i kolača, rezervišite svoje mesto popunjavanjem sledeće forme: https://forms.gle/GHR7jSBnotkWSxyh6\nčetvrtak, novembar 7, 2019|Događaji, Novosti|


Devojčica iz Srbije jedna od povređenih u nevremenu u Grčkoj\nNaslovna Info Svet Devojčica iz Srbije jedna od povređenih u nevremenu u Grčkoj\nMeđu stradalima nema srpskih državljana\nFoto: Giannis Moisiadis\nJedna 13-godišnja devojčica iz Srbije povređena je u nevremenu koje je juče pogodilo grčko ostrvo Halkidiki, objavili su danas grčki mediji.\nU solunsku bolnicu „Genimatas“ primljeno je petoro dece povređene u nevremenu, među kojima je i devojčica iz Srbije, a mediji navode da niko nije u životnoj opasnosti. Navodi se da su deca, uzrasta od 3,5 do 13 godina, prebačena u bolnicu tokom noći iz mesta Flogita i Nea Plaja, prenosi thestival.gr.\nTV Prva ranije je javila da je šestoro srpskih turista povređeno na Halkidikiju, a konzul Srbije u Solunu Dragana Glišić potvrdila je za RTS da među stradalima u nevremenu na Halkidikiju nema turista iz Srbije.\nGlišić kaže da imaju informaciju da je jedna srpska državljanka povređena i da je prebačena u bolnicu u Solunu, ali da za sada nemaju konkretne informacije o tome ko je povređena osoba, ali da će pokušati da saznaju.\nIstakla da niko od naših državljana nije zvao Konzulat u Solunu, ali da u nekim delovima pogođenim olujom nema struje i interneta i da su veze u prekidu.\n„Naravno da ćemo pratiti sve što se dešava“, navela je Glišićeva.\nNaglasila je da konzulat nema informacija o šestoro lakše povređenih srpskih turista koji su, prema tvrdnji TV Prva, smešteni u bolnici u Nea Mudanji.\n„Znamo da je tamo bio najveći udar nevremena, na potezu Nea Mudanja-Nea Kalikratija-Nea Plogita-Nea Plaja. I Kasandra, takozvani ‘prvi prst’ na Halkidikiju je pogođen, odnosno mesto Nea Potidea, pogođen je i ‘drugi prst’ Sitonija -Neos Marmaras i Nikiti, gde je nevreme bilo manjeg intenziteta, ali je ipak bio zatvoren put koji je u međuvremenu ponovo otvoren za saobraćaj“, navela je Glišićeva.\nNavela je da je trenutno grčki ministar unutrašnjih poslova u Neo Mudanju pa pretpostavlja da je tamo bila najteža situacija.\nPozivajući se na informacije iz bolnice u Nea Mudanji, TV Prva je ranije javila da je šestoro srpskih turista lakše povređeno i da su primljeni u bolnicu u Nea Mudanji. U tu bolnicu primljeno je još 80 turista drugih nacionalnosti.\nPredsednik Jute Aleksandar Seničić izjavio je danas da u mestima na Halkidikiju nema vode i struje. On je za Tanjug rekao da se do kraja dana očekuje normalizacija situacije.\n„Najgore je bilo u Porto Karasu, gde su hoteli, i u dva okolna sela“, naglasio je Seničić i dodao da je u stalnom kontaktu sa turističkim agencijama preko kojih letuje najveći broj srpskih turista na Halkidikiju.\nKako navode u konzulatu Srbije u Solunu, do sada niko od naših državljana koji se nalaze u tim područjima nije tražio bilo kakvu pomoć.\nPodsetimo, prema dosadašnjim podacima, šestoro turista je poginulo, a više od 100 je povređeno u jakom nevremenu na Halkidikiju\nPrethodni tekstPorodica labudova prošetala centrom Bačke Palanke (VIDEO)\nSledeći tekstŽetva pšenica pri kraju u Bačkoj Palanci (VIDEO)


14. Aug 2021 3224\nRod šljiva u BiH je ove godine, prema riječima poljoprivrednika, zbog kasnih mrazeva slab, a uprkos tome, dok su voćari u Srpskoj zadovoljni otkupnom cijenom, koja je ista kao i lani i iznosi oko 80 feninga po kilogramu, u pojedinim kantonima u FBiH cijene još nisu utvrđene.\n"Kompletno Potkozarje nema nijednu šljivu. Nešto više šljive ima na Majevici i u Semberiji. I kod njih je manji rod za desetak odsto, ali imaju izuzetan kvalitet, kao i cijenu, te uglavnom sve odmah ide u izvoz", rekao je Dojčinović za "Nezavisne".\n"Plasman je dobar i na stranom tržištu, jer je stanje u cijeloj Evropi slično kao kod nas, zato što su šljive, breskve, kao i kruške nastradale od kasnih, proljećnjih mrazeva", kazao je Dojčinović.\nNaveo je da se cijene šljiva u trgovinama kreću od 1,5 KM do dvije KM.\n"Cijene su u početku bile veoma visoke, dok je ponuda bila mala, pa je kilogram šljiva u marketima i piljarnicama koštao i do četiri KM pa i do pet KM", rekao je Dojčinović.\nDa je ova voćka najbolje rodila na Majevici, za "Nezavisne novine" je potvrdio i Darko Milošević, uzgajivač šljiva sa ove planine, koji šljive uzgaja na oko četiri hektara te navodi da je kasni mraz nanio manju štetu na ovom području u odnosu na druge krajeve Srpske, ali da ni kod njih prinosi nisu kakvi su bili ranije.\n"Kvalitet šljive u ovoj godini je dobar, nismo imali problema sa štetočinama i bolestima", rekao je Milošević.\n"Izvoznici su ranije imali probleme sa otežanim protokom na graničnom terminalu u Gradišci zbog potrebe hrvatskog fitosanitarnog nadzora da obavi kontrolu naše robe. Roba je znala da stoji i do 24 sata na terminalu, te zbog toga kupci u Njemačkoj nisu mogli da dobiju 100 odsto svježu robu", naveo je Milošević.\nDodao je da su kupci u Njemačkoj imali razumijevanja, da nisu imali veće primjedbe te se ove godine tražio i kilogram šljive više, jer su i prinosi ove voćke i u toj zemlji bili mali.\nNaveo je da se i sada dugo čeka na hrvatskim granicama, ali da su izvoznici snalažljivi te da se dolazak vozila na granicu mora najaviti dan ranije.\nDodao je da se barba šljiva privodi kraju i da će trajati najvjerovatnije narednih sedam dana.\n"Izvoznici se nadaju da će se te carinske barijere u 2022. godini izbjeći, da će naša ministarstva postići dogovor da bi naša roba brže prolazila, da budu manja zadržavanja na granicama i da fitosanitarna inspekcija na granicama radi duže, oko 12 ili još bolje 24 časa", zaključio je Milošević.\nSa druge strane, u Tuzlanskom kantonu, osim što je rod šljive ove godine slab, ni otkupne cijene nisu utvrđene, potvrdio je za "Nezavisne" Enes Hasanović, sekretar Udruženja poljoprivrednika Tuzlanskog kantona.\n"Cijene nisu utvrđene, iako je potražnja veća, ali zbog neutvrđenih cijena uzgajivači se snalaze kako ko zna i umije", rekao je Hasanović.\nPojasnio je da to znači da se cijena kilograma šljive u ovom kantonu kreće od 0,5 KM pa do jedne KM, ali da rijetko ko postigne tu višu cijenu.\n"Problem imamo i sa radnom snagom, jer nema ko da bere šljive, iako se dnevnica berača kreće i do 100 KM", rekao je Hasanović.\nTagovi: šljiva rod otkup


Radnici blokirali put pa se naguravali s policijom, ima povrijeđenih\nU Zenici je danas došlo do sukoba između štrajkača Željezare Zenica i pripadnika Ministarstva unutrašnjih poslova Zeničko-dobojskog kantona, a zbog pokušaja obespravljenih radnika da blokiraju magistralnu cestu M17.\nDo naguravanja je došlo na Blatuškoj petlji, a nakon što su štrajkači odlučili zamrznuti štrajk glađu i izaći na cestu. Kako javlja reporter portala Klix.ba, nekoliko osoba je povrijeđeno.\nKako javlja naš reporter, saobraćaj je na ovom dijelu magistrale u potpunosti obustavljen.\nRadnici zeničke željezare danas su nakon četverodnevnog štrajka glađu održali konferenciju za novinare na kojoj su zamrznuli štrajk glađu i najavili izlaz i blokadu magistralnog puta.\nPredsjednik Sindikata radnika Željezare Zenica Avdija Halilović se zahvalio svim udruženjima i sindikatima koji su im dali podršku i koji će s njima blokirati magistralni put do dolaska premijera Federacije BiH Fadila Novalića.\n"Ponovo moramo blokirati M17 i već i nećemo prekinuti blokadu dok Novalić ne dođe u Zenicu. Mi smo u štrajku glađu i sada idemo blokirati i magistralni put. Ovo je četvrti dan štrajka glađu, iscrpljeni smo, ali nastavljamo našu borbu", izjavio je Halilović.\nPredsjednik Sindikata metalaca FBiH Bajro Melez je izjavio da su zahtjevi radnika Željezare Zenica minimalni.\n"Žalosno je da je došlo do ovoga. Radnici su izvarani sa svih strana, a oni to nisu zaslužili. Najveći prevarant je Vlada FBiH koja je produžila ugovor Berbiću", dodao je Melez.\nPremijer Federacije Bosne i Hercegovine Fadil Novalić kazao je nedavno kako želi da se novo preduzeće u okviru stečaja Željezare Zenica otvori što prije, ali je zamolio za strpljenje.\nProcitano 358 puta


Vučić: Hranu imamo, energenti problem - Bujanovačke\nPočetna DRUŠTVO Vučić: Hranu imamo, energenti problem\nBujanovac, 4. maj 2022. (Foto arhiva) – Srbija će imati dovoljno hrane za svoje stanovništvo, ali će obezbeđivanje energenata biti veći problem, rekao je Aleksandar Vučić predsednik Srbije u Grčkoj, gde je prisutvovao početku izgradnje terminala za tečni prirodni gas (LNG) u Aleksandrupolisu, prenosi N1.\nPo njegovim rečima, pored hrane ključni problem u svetu i Srbiji je obezbeđivanje energenata, ali problem predstavlja i inflacija i nemogućnost izlaska na finansijska tržišta.\nGovoreći o problemu snabdevanja energentima, Vučić je naveo da je pred Evropom i Srbijom “najteža zima od 1950. godine” i podsetio je da Srbiji predstoje pregovori sa Rusijom o novim isporukama gasa, jer će se 99 odsto gasa i dalje, bar u narednih nekoliko godina, dobijati iz te zemlje.\nUkazao je da još godinu ipo neće biti moguće da se povlači konvertovanizemni gas iz tečnog gasa iz LNG terminala u Aleksandrupolisu.\n– Za to vreme i Srbija i Bugarska moraju da završe interkonektor, ali Srbija mora da gradi interkonektor i prema Severnoj Makedoniji, ukoliko toj zemlji puste deo gasa iz gasovoda TAP, rekao je Vučić.\nIstakao je da će “dati sve od sebe” da obezbedi potrebne energente za građane i privredu, ali da to ne može da garantuje.\nTAGaleksandar vučić energenti\nPrevious PostMitrović: Članovi OIK iz SNS glasaće za ponavljanje izbora u Velikom Trnovcu Next PostNa današnji dan umro Drug Tito\nKamberi: Ovakva opozicija ne može da pobedi Vučića


Bolje ostanite SINGL sve dok se ne pojavi onaj koji će za vas činiti ovih 5 divnih stvari - Jednostavan život\nLjubav, Ženski kutak\nby Jednostavan Zivot\nNe ulazite u vezu sve dok ne nađete nekoga ko će uraditi sve da budete srećni, ko će uzeti u obzir vaše potrebe i osećanja, i kome ćete VI biti prioritet!\nVredan je onaj koji će ovih 5 stvari uraditi za vas i na koje bi trebalo da obratite pažnju pri odabiru svog partnera:\nRadije ne ulazite u vezu dok ne pronađete onoga koji će vas držati za ruku i poljubiti u javnosti i upoznati vas sa svojim roditeljima pre nego što pomisli da spava sa vama. Onaj koji vas zaista ceni i poštuje pričaće o vama kao „najboljoj stvari koja mu se dogodila“.\nJednostavan Zivot јул 11, 2018\nDnevni horoskop za 17. avgust: Ribe će dobiti sjajnu poslovnu ponudu!\nMihajlo Petrović август 16, 2018\nDnevni horoskop za 16. avgust: Bikovi će se zaljubiti na poslu!\nDnevni horoskop za 14. avgust: Device da se čuvaju povreda!\nMihajlo Petrović август 13, 2018\nNezavisan portal koji sadrži vesti iz oblasti kao što su astrologija, zdravlje, zanimljivosti, svetski događaji, i slično. Pratite sva dešavanja i putem naših društvenih mreža.\nistine horoskopskih znakova\nJednostavan život koristi kolačiće.\nJednostavan-zivot koristi Cookie-je da bi obezbedio dobro korisničko iskustvo, prikazivanje personalizovanog sadržaja, prikazivanje reklama, kao i druge funkcionalnosti i usluge koje ne bismo mogli da obezbedimo bez Cookie-ja. Molim vas da prihvatite ove kolačiće.


Isti opseg golova i na sedmoj utakmici u nizu?! - Sportske novosti\nNaslovna Fudbal H2H Fudbal Isti opseg golova i na sedmoj utakmici u nizu?!\nIsti opseg golova i na sedmoj utakmici u nizu?!\nSa početkom od 18 časova očekuje nas utakmica 35. kola hrvatske 1. HNL u kojoj će Rudeš ugostiti Slaven Belupo.\nRudeš se nalazi na poslednjoj, 10. poziciji zbog čega su već osigurali ispadanje u drugu ligu. Na svom kontu imaju svega 14 bodova i učinak od 3 pobede, 5 remija i čak 26 poraza.\nSlaven Belupo zauzima 7. mesto na tabeli sa 33 osvojena boda i zabeleženih 6 pobeda, 15 remija i 13 poraza. Ova ekipa je već obezbedila opstanak u ligi s’ obzirom da imaju 11 bodova više u odnosu na pretposlednju Istru.\n28.03.19 1HN Slaven Belupo Rudes 2 : 1\n10.12.18 1HN Rudes Slaven Belupo 1 : 1\n21.09.18 1HN Slaven Belupo Rudes 1 : 1\n10.05.18 1HN Rudes Slaven Belupo 2 : 0\n09.03.18 1HN Slaven Belupo Rudes 2 : 0\n17.11.17 1HN Rudes Slaven Belupo 1 : 2\nNa poslednjih 6 međusobno odigranih utakmica Rudeš i Slaven Belupo uspeli su da postignu ukupno 14 golova, što nam daje prosek od 2,33 gola po utakmici.\nTokom tog perioda mreže su se na svakom meču zatresle bar 2, a najviše 3 puta, te je svaki put bio prolazan tip “2-3“.\n2-3 @2,00 (6 od poslednjih 6)\nPrethodni tekstSudeći po tradiciji očekuje nas neefikasan meč!\nSledeći tekstPobeda domaćina je „sigurica“


Halid Bešlić i Milica Todorović na 14. Belmužijadi -\n31.07.2019. Redakcija Društvo Ostavi komentar\nZa ljubitelje specijaliteta domaće kuhinje i poštovaoce narodnih običaja, ovog vikedna u Svrljigu održava se tradicionalna Belmužijada – manifestacija napravljena u čast starog pastirskog jela belmuža. Svrljiška trodnevna manifestacija, koja se ove godine 2, 3. i 4. avgusta održava po 14. put, danas je promovisana u Nišu. Pored nastupa poznatih pevača Milice Todorović i Halida Bešlića, posetioce očekuju i Sabor gajdaša, kao i Sajam nameštaja i tekstila, koji će se paralelno održati u balon sali kod Osnovne škole.\n‒ Prvog dana ćemo imati i Sabor gajdaša, koji podržava Ministarstvo kulture, drugog dana nas očekuje takmičenje u bacanju kamena s ramena i narodni višeboj, paralelno sa tim posetioci će imati priliku da probaju ukusna jela, a i da se kupaju na našem lepom bazenu. Još jednom pozivam sve ljude da dođu u najlepšu opštinu u Srbiji, da dođu u Svrljig i da probaju svrljiški belmuž, kako ja kažem svrljišku vijagru i očekujemo za narednih devet meseci mnogo veći broj novorođene dece – rekao je narodni poslanik iz Svrljiga Milija Miletić na današnjoj promociji i dodao da ove godine očekuje preko 100.000 posetilaca.\nPredsednica opštine Svrljig Jelena Trifunović istakla je da, pored promovisanja svrljiških ukusa, imaju tendenciju da predstave i mlade umetnike iz ovog kraja.\n‒ Inače to je jedna lepa tradicija da pozivamo bendove koji imaju veze sa Svrljigom, koji su ili rodom iz Svrljiga ili imaju poreklo. Prve večeri nastupaće ‘Topli maj’, bend iz Niša, a očekuje nas i nastup Teodore Đorđević, mlade umetnica iz Svrljiga – rekla je predsednica Trifunović i dodala da se ove godine na štandu od 17 do 21 organizuje i nagradna igra za sve one koji kupe belmuž.\nA kada je reč o ovom pastirskom specijalitetu koji zahteva spretne ruke, belmuž majstor Goran Živić kaže nam da je pored mladog sira, projnog brašna i soli, potrebno da se jelo priprema s ljubavlju.\nUkusna hrana i lepote svrljiškog kraja privlače sve veći broj turista, rekao je na današnjoj promociji direktor Centra za turizam, kulturu i sport, Miroslav Marković i dodao da manifestacija svake godine privuče veliki broj stranaca.\n‒ Imamo konstantno povećan broj gostiju iz Bugarske, iz okolnih zemalja, iz Rumunije, dolaze nam Grci… Sada imamo i veliki broj planinarskih društava sa kojima organizujemo obilazak svrljiškog kraja, Niševačke, odnosno Svrljiške klisure u delu sela Niševac, Prekonošku pećinu i druga zanimljiva mesta – rekao je Marković.\nOno što Svrljižani posebno naglašavaju kao značajnu investiciju u njihovoj opštini su radovi na putnoj infrastrukturi, posebno izgradanja puta ka Staroj planini.\nPodsetili su da pored Belmužijade imaju još manifestacija koje promovišu njihov kraj, a jedna od njih je Janijada, koja će se u selu Lukovu održati 17. avgusta.\nInače, šetači u niškoj glavnoj ulici imaće priliku večeras da čuju još nešto o svljiškoj Belmužijadi i da degustiraju čuveni belmuž.\nPrvi dan, 2. avgust, petak\n19:00– Sabor gajdaša balkanskih zemalja\nDrugi dan, 3. avgust, subota\n19:45– Zabavni program\nTreći dan, 4. avgust, nedelja\n22:00 – Halid Bešlić (koncert)\nPrevious Post:U nedelju kros u Radevcu\nNext Post:Skarlatijeva „lekcija protiv šunda” za male Aleksinčane


Borelj: Talibani dobili rat i sa njima se mora sarađivati - BIGportal.ba\n17 Avgusta, 2021 17 Avgusta, 2021 070\nEU će sarađivati sa vladom Avganistana nakon povratka talibana samo ako poštuju osnovna ljudska prava, uključujući žene, i ako spriječe da teroristi koriste avganistansku teritoriju, rekao je šef spoljne politike bloka Žozep Borelj.\n“Saradnja sa bilo kojom budućom vladom Avganistana biće uslovljena mirnim i inkluzivnim dogovorom i poštovanjem osnovnih prava svih građana, uključujući žene, omladinu i pripadnike manjina, kao i poštovanjem međunarodnih obaveza Avganistana, borbom protiv korupcije i sprečavanjem da teritoriju koriste terorističke organizacije”, rekao je on u saopštenju.\nBorelj je kazao da će EU morati da sarađuje sa talibanima kako bi pružila podršku avganistanskom narodu, čak i ako ih EU ne bude priznala kao legitimne vladare Avganistana.\n“Nisam rekao da ćemo priznati talibane”, dodao je, međutim, Borelj, na konferenciji za novinare poslije hitnog sastanka sa ministrima inostranih poslova EU, javlja Rojters.\nOn je istakao da je rekao s talibanima mora da se razgovara o svemu, i pokuša da se zaštite žene i devojčice.\nBorelj je dodao da se humanitarna pomoć mora održati i povećavati, ali je naglasio da će pomoć ići avganistanskoj vladi samo ako bude ispunjavala uslove.\nBorelj je pozvao sve aktere da omoguće nesmetan pristup humanitarne pomoći ženama, muškarcima i djeci u nevolji, uključujući veliki broj raseljenih lica.\n“EU poziva talibane da poštuju svoje obaveze prema međunarodnom humanitarnom pravu u svim okolnostima. EU će, takođe, poštovati susjede Avganistana u ovoj situaciji kada se može očekivati priliv izbjeglica i migranata”, rekao je on.\nBorelj je naglasio da su talibani dobili rat i prema tome sa njima se mora sarađivati i Brisel će prihvatiti vlast Avganistana onakva kakva ona jeste.\n“Borba protiv Al kaide u Avganistanu bila je uspješna, ali izgradnja države nije i mi moramo priznati i svoje greške”, istakao je Borelj.


Inspektor u ordinaciji gde je urađen nezakonit prekid trudnoće\n27. januar 2012. | 17:33 | Izvor: Tanjug\nZdravstvena inspekcija Ministarstva zdravlja poslala je inspektora u privatnu ordinaciju u Beogradu, kako bi utvrdili detalje nakon hapšenja dvojice lekara zbog sumnje da su pacijentkinji obavili nezakonit prekid trudnoće u 14. nedelji, izjavio je danas Tanjugu, načelnik zdravstvene inspekcije Ministarstva zdravlja Zoran Panajotović.\nMUP Srbije saopštio je juče da su lišeni slobode dr D.P. (45), specijalista ginekologije i akušerstva i dr T.K. (52), specijalista anesteziologije sa reanimatologijom, zbog sumnje da su 20. aprila 2011. godine, u ginekološkoj ordinaciji u Beogradu koja je vlasništvo dr B.M. protivno propisima o vršenju prekida trudnoće, obavili taj zahvat u totalnoj anesteziji i intervenciju naplatili 600 evra.\nOni su zaposleni u Ginekološko-akušerskoj klinici (GAK) "Narodni front" u Beogradu, a po osnovu ugovora o delu angažovani u privatnoj ginekološkoj ordinaciji u Beogradu.\nKada je u pitanju kontrola privatnih zdravstvenih ustanova, Panajotović je kazao da inspekcija redovno kontroliše ustanove privatne prakse bez obzira na organizacionu strukturu, odnosno, nezavisno od toga da li je reč o specijalnoj bolnici, ordinaciji lekara opšte medicine ili specijalištičkoj ordinaciji.\nRedovni nadzor, kako je kazao, obuhvata kontrolu najmanje jednom godišnje kada se obavlja kompletan pregled celog objekta, prostorija, delatnosti, a potom se proveravaju zaposleni, odnosno, da li lekari imaju odgovarajuću licencu, stručnu spremu.\nKarađinović: Dopunski rad lekara generator korupcije\nTakođe se proverava da li se koristi odgovarajuća oprema i, u skladu sa delatnošću koja se obavlja, da li postoji atest ovlašćenog proizvođača ili servisera.\n"Kontrola u privatnim ustanovama, međutim, obavlja se nešto češće, bar tri ili četiri puta godišnje zbog čestih prigovora i zahteva stranaka i državnih organa na njihov rad", kazao je Panajotović.\nHigijenske uslove proverava sanitarna inspekcija, a kontrola zdravstvene inspekcije u državnim i privatnim zdravstvenim ustanovama obavljaju se na isti način.\nGovoreći o tome ko sve može da zatraži kontrolu, Panajotović je kazao da mogu da je zatraže svi državni organi, pacijenti koji su se tu lečili, a može da je naloži i Ministarstvo zdravlja.\nTakođe, kako je objasnio Panajotović, mediji mogu da utiču na to, pa inspekcija može po službenoj dužnosti da obavi kontrolu neke ustanove ako se u medijima pojave informacije o određenim propustima.\nOn je dodao da su za najnoviji slučaj nezakonitog prekida trudnoće u zdravstvenoj inspekciji saznali iz medija.\nInspekcija je, kako je kazao, dobila "neke podatke o tome" ,ne navodeći o kojoj ordinaciji je reč i zato je uputila inspektora da proveri o čemu se radi.\nNa pitanje da li su dva lekara mogla tu da rade iako su zaposleni u GAK "Narodni front", Panajotović je kazao da su oni svakako morali da imaju odobrenje i jedne i druge ustanove da bi tu radili.\nDirektor GAK "Narodni front" dr Dušan Stanojević za današnji "Pres" nije mogao da komentariše hapšenje lekara, jer, kako je rekao, to krivično delo se nije dogodilo u njegovoj zdravstvenoj ustanovi i on ne zna gde ti lekari rade privatno, niti im je dozvolio da tamo rade.\n"Njihova privatna stvar je šta će da rade popodne", kazao je Stanojević.\nKada je reč o dopunskom radu lekara, koordinator Udruženja "Doktori protiv korupcije" Draško Karađinović kazao je da je prema Zakonu o zdravstvenoj zaštiti dozvoljen dopunski rad lekara, odnosno, da oni koji rade u državnoj ustanovi popodne mogu da rade i u privatnoj klinici.\nOn je naveo da ta organizacija neprestano ukazuje da je reč o "generatoru korupcije i legalizaciji konflikta interesa".\nPodsećajući da dopunski rad može biti izvor korupcije, on je naveo da je u Crnoj Gori i Republici Srpskoj takva vrsta rada ukinuta.\nGovoreći o jučerašnjem slučaju, Karađinović je kazao da zakon praktično ne bi ni bio prekršen da žena kojoj je obavljen prekid trudnoće u 13. ili 14. nedelji nije prijavila šta se desilo.\nZakon: Abortus do 10. nedelje trudnoće\nPrema njegovom mišljenju, odredbe zakona u kojima se predviđa dopunski rad trebalo bi izmeniti.\nTakođe je podsetio da je ranije bilo više slučajeva sa smrtnim ishodnom u privatnim klinikama prilikom intervencija koje su obavljane u okviru dopunskog rada.\nMinistar zdravlja Zoran Stanković izjavio je danas da "ovakvi nemili događaji pokazuju slabosti koje postoje u zdravstvenom sistemu".\nKomentarišući hapšenje dvojice lekara iz GAK "Narodni front" u Beogradu, Stanković je rekao je, prema njegovim saznanjima, hapšenje usledilo zbog prekida trudnoće protivno odredbama zakona.\n"To je osnovni razlog, a iznos novca koji se pominje je privatna stvar zdravstvene ustanove u kojoj je intervencija obavljena", kazao je on.\nPrema zakonu, abortus se može obaviti do 10. nedelje trudnoće, a kasnije je to moguće učiniti samo ako lekar konstatuje anomalije ili teška stanja ploda, ali je za to neophodna saglasnost konzilijuma.\nPrema podacima Instituta za javno zdravlje Srbije, u 2010. godini bilo je 22.092prekida trudnoće u Srbiji.\nKada je reč o ranijim hapšenjima lekara zbog mita, u 2009. godini uhapšen je Eugen Slavik, dečiji hirurg KCS, zbog traženja novca za operaciju dečaka koji je imao tumor. Osuđen je na tri godine i četiri meseca zatvora.\nIste godine uhapšen je načelnik hirurgije Opšte bolnice u Šapcu, zbog sumnje da je primio mito od 150 evra od pacijenta za operaciju, kao i načelnik Prve hirurške klinike KCS, pod sumnjom da je primio mito od 300 evra.\nTe godine uhapšen je i jedan lekar u Nišu zbog traženja mita, a 2010. godine i jedan hirurg odeljenja abdominalne hirurgije KCS, zbog traženja 500 evra od pacijenta.\nProšle godine, uhapšena su dva neurohirurga KCS, pod sumnjom da su od jedne pacijentkinje tražili 6.000 za operativno i postoperativno lečenje.